text:
Persbericht informatieopdracht
De Gouverneur van Curaçao, mevrouw Lucille George-Wout, heeft met het oog op de vorming van
een nieuw kabinet op 29 april en op 2 en 3 mei consultatiegesprekken gevoerd met de ondervoorzitter van de Raad van Advies, de voorzitter van de Staten, de Minister van Staat, vertegenwoordigers van de nationale dialoog, vertegenwoordigers van de Raad van Kerken en de lijsttrekkers van de politieke partijen die één of meer zetels in de Staten hebben behaald. Op basis van de uitgebrachte adviezen heeft de Gouverneur op 4 mei 2017 met de heer Etienne Ys gesproken en hem daarbij aangezocht als informateur.
Op 28 april 2017 vonden in Curaçao tussentijdse verkiezingen voor de Staten plaats. De aanloop naar deze verkiezingen werd gekenmerkt door een scherp publiek debat over de fundamenten van de democratische rechtsstaat en liet een verdeeldheid in de samenleving zien. Nog scherper dan bij de verkiezingsuitslag van 5 oktober 2016, weerspiegelt de recente uitslag de politieke verdeeldheid die de bevolking van Curaçao op dit moment kenmerkt en wordt met het verkiezingsresultaat het belang van het vergroten van de sociale cohesie tussen onze burgers evident. Tegelijkertijd staat het land Curaçao voor uitdagingen op het gebied van economische ontwikkeling, onderwijs en veiligheid en verdienen overheidsfinanciën, gezondheidszorg, leefbaarheid en de deugdelijkheid van bestuur nadrukkelijke aandacht. Deze situatie vraagt om een evenwichtig, daadkrachtig, consistent en betrouwbaar openbaar bestuur dat blijk geeft van besef van de urgentie van de problemen. Een openbaar bestuur dat bereid is de zaken met voortvarendheid aan te pakken, opdat het vertrouwen van de burger in de overheid, in de politiek én in zichzelf, terugkeert. Het beleid van een nieuw kabinet dient derhalve perspectief te bieden voor alle burgers van Curaçao.
PAR, MAN en PIN hebben in een verklaring van 2 mei jongstleden aangegeven bereid te zijn om samen te werken teneinde een coalitieregering te vormen. Deze coalitie zou gebaseerd moeten zijn op stabiliteit, integriteit, samenwerking, veiligheid, vorming, inclusiviteit, orde en innovatie.
Met het oog op het bovenstaande heeft de Gouverneur de heer Ys verzocht om op de kortst mogelijke termijn te onderzoeken of de drie genoemde politieke partijen bereid en in staat zijn om tot overeenstemming te komen over een regeerakkoord op hoofdlijnen. Daarbij zullen aandachtspunten van andere partijen verkozen in de Staten evenzeer van belang kunnen zijn, gelet op de kiezers die zij vertegenwoordigen. Breed draagvlak is bovendien noodzakelijk in het kader van de gewenste institutionele versterkingen in het bestuur van Curaçao. Het regeerakkoord dient gebaseerd te zijn op gemeenschappelijke prioriteiten welke vervat zijn in een visie op de ontwikkeling van Curaçao en een concrete aanpak die in relatie staat tot de uitdagingen waarvoor Curaçao zich gesteld ziet. Daarmee zal een stevige basis gelegd moeten worden voor een stabiel en betrouwbaar bestuur van Curaçao.
Naar aanleiding van de gehouden consultaties worden de volgende thema’s prioritair geacht:
1.Vergroting van het vertrouwen van de burger in politiek en openbaar bestuur alsook het zorgen voor continuïteit in het bestuur. Dit krijgt onder andere vorm door het instellen van een onafhankelijk hoofdstembureau, het inrichten van een eigen begrotingskamer, het aanscherpen van de regels voor de financiering van politieke partijen en het in kwalitatieve zin versterken van het ambtelijk apparaat. Ook gebleken knelpunten met betrekking tot institutionele wetgeving dienen te worden aangepakt. Ten slotte dient gewerkt te worden aan maatregelen die de integriteit van het bestuur bevorderen.
2.Het bevorderen van een stabiele economische groei, waardoor perspectief bestaat op de toename van welvaart, welzijn en verkleining van de economische tweedeling in de samenleving. Dit wordt onder andere bewerkstelligd door een verantwoorde en duurzame exploitatie van de raffinaderij, door de bevordering van het toerisme en het verder terugdringen van red-tape opdat Curaçao aantrekkelijker wordt voor investeerders. Daarnaast dient het stelsel van sociale voorzieningen verbeterd te worden, waardoor de sociaal zwakkeren in onze samenleving weerbaar gemaakt kunnen worden en hun participatie in de maatschappij wordt bevorderd.
3.Verbetering van de kwaliteit van het onderwijs in Curaçao door heldere strategische keuzes, gericht op versterking van het funderend onderwijs en op een betere aansluiting van het voortgezet onderwijs op het hoger onderwijs en de arbeidsmarkt. Daarnaast dient er blijvende aandacht gegeven te worden aan het vakonderwijs.
4.Het ontwikkelen van een stringent veiligheidsbeleid, opdat criminaliteit in het algemeen en de geweldsdelicten en internationale drugshandel in het bijzonder, kunnen worden teruggedrongen. Dit behelst in elk geval het verder optimaliseren van het politieapparaat, de reclassering en het gevangeniswezen.
5.Continueren van houdbare overheidsfinanciën door beheersing van de overheidsuitgaven en verbetering van de overheidsinkomsten. Daarbij zijn de verankering van het financieel toezicht alsook de beheersing van de omvang en kosten verbonden aan het ambtenarenapparaat, van belang. Verbetering van de overheidsinkomsten kan onder andere plaatsvinden door effectievere inning van de belastingpenningen en verdere modernisering van de belastingdienst.
6.Een integrale aanpak van de financiële en inhoudelijke problematiek binnen de volksgezondheidssector. Hierbij dient bijzondere aandacht geschonken te worden aan het proces rond de totstandkoming van het HNO, de transitie vanuit de SEHOS en de beheersing van de kostenoverschrijding die met het project gepaard gaat.
7.De ontwikkeling van een duidelijke visie op wijze waarop een effectievere samenwerking tussen de landen van het Koninkrijk gestalte kan krijgen. Het streven naar verbetering en intensivering van deze relaties tussen de landen, in het bijzonder op de gebieden: economie, bestuurlijke ontwikkeling, onderwijs en gezondheidszorg.
De Gouverneur heeft de heer Ys verzocht om zich bij zijn onderzoek niet uitsluitend te richten op de politieke partijen in de Staten van Curaçao, maar dat hij zich ook uitvoerig laat informeren door vertegenwoordigers van de nationale dialoog en andere relevante organisaties als het College financieel toezicht en de Raad van Kerken. Ten slotte heeft de Gouverneur aandacht gevraagd voor het rapport van Transparency International en het National Development Plan.
De Gouverneur heeft de heer Ys verzocht om uiterlijk woensdag 10 mei a.s. te rapporteren over de voortgang van zijn werkzaamheden
WILLEMSTAD, 4 mei 2017
Vandaag heeft het plaatsvervangend hoofd van het Hoofdstembureau, de heer Charles Dorego, de definitieve uitslag van de verkiezingen van 28 april 2017 aangeboden aan de Gouverneur van Curacao, Hare Excellentie Lucille George-Wout. De verdeling van de Statenzetels is daarbij niet gewijzigd ten opzichte van de eerdere voorlopige uitslag.
Foto: De heer Charles Dorego, plv hoofd Hoofdstembureau, en Gouverneur de Gouverneur van Curacao.
DISKURSO DI GOBERNADOR
SEÑORA LUCILLE GEORGE-WOUT
PARTIMENTU NA GRANDI DI KONDEKORASHON (‘lintjesregen’)
26 DI APREL 2017
Bon dia tur hende presente,
Ta un honor pa na nòmber di Su Mahestat Rei Willem Alexander mi entregá na un kantidat di boso un kondekorashon real. Na total 10 persona lo risibí un kondekorashon. Ta trata di hende ku na Kòrsou nos ta orguyoso di nan.
Dia di partimentu na grandi di kondekorashon (‘lintjesregen’) ta un dia ku semper mi ta anhelá pa yega. Ta un momentu ku komo parti di Reino Ulandes, nos por ta orguyoso di e vínkulo ku komo paisnan nos ta kompartí ku otro. Ademas, ta un momentu ku nos ta reflekshoná riba importansia di trabou boluntario i e impakto ku esaki tin riba nos komunidat.
Un komunidat no por eksistí sin hende manera boso. Boso kontribushon na komunidat ta di balor inkalkulabel. Boso ta servisial, boso ta konektá hende ku otro, boso ta skucha i boso ta inovativo ku e tiki medionan ku tin biaha boso tin na disposishon. Boso ta presta yudansa, kaminda otronan ta faya di hasi esei.
Mi ta sigur ku boso dedikashon ta laga un sonrisa riba kara di hopi di e hendenan ku ken boso ta atendé. Nan ta sumamente gradisidu pa tur loke boso ta hasi. Hopi di boso a dediká boso na desaroyo di nos muchanan, na hubentut i deporte, na enseñansa spesial, na konservashon di kultura i historia, pero tambe na proyektonan via iglesia, na boso propio empresa òf na proyektonan sosial.
Mi no por kaba di enfatisá sufisientemente kon importante boso aporte ta pa komunidat i aki mi ke bolbe ekspresá mi apresio. I ta p’esei awe boso ta sentro di atenshon. Mi sa ku boso no ta kustumbrá ku esaki, pero disfrutá awe di tur e gabamentu akí. Boso ta meresé! Anto esaki ta opinion di Su Mahestat, nos Rei tambe!
Mi ke papia kòrtiku pa mustra riba boso aktividatnan partikular, esta loke a kondusí na e kondekorashon akí. Despues mi ta pasa palabra pa mi achudant ku lo lesa e Dekreto Real, promé ku mi pasa na pega e kondekorashonnan na boso pechu.
1Sra. R.M. AlbertinaBo tin hopi aña ta dediká bo na Toastmasters. Esaki bo ta hasi ku gran dedikashon. Bo ta konsiderá importante tambe pa deporte risibí e atenshon i fondonan nesesario via Cur. Sport +Olympische Federatie CSOF, Federashon di Taekwando i Curaçao Softbal Bond. Ademas, bo dedikashon na hasi pueblo konsiente di importansia i nifikashon di bandera di Kòrsou, nos eskudo i nos himno ta sumamente apresiá.
2Sra. M.L. Barry-James Bo kompromiso durante hopi aña ku komunidat Metodista na nos isla ta motibu di mashá apresio. Nada ta di mas pa Sra. Barry-James! Sea pa duna mucha lès i tuma nan den bo kas durante fin di siman, òf bai ku bo kor bai kanta pa enfermonan, òf sostené hende muhé den nan aktividatnan. Dedikashon di Sra Barry-James no tin límite.
3Sr. V.D. DaswaniMi por bien yama bo ‘shenpia’. Si bo no ta okupá bo den Rotary ku tur sorto di proyekto boluntario, bo ta sumamente okupá ku tur sorto di funshon den direktiva di ‘Curaçao Indian Business Association’, den CARF (Curacao Animal Rights Foundation), òf Asosiashon di Outismo na Kòrsou. Sino ata bo ta organisá ku ‘British Pub Quiz’ aktividatnan ku ta produsí hopi plaka pa kualke bon kousa. Ademas, hopi aña largu bo a dediká bo den direktiva di DMO, na desaroyo i seguridat di Punda. Chapeaux!
4Sra. L.P. Henriquez-VillarealMi sa ku bo no gusta ta sentro di atenshon, pero ku bo historial, bo ta meresé realmente pa tur wowo ta riba bo. Tur loke bo a hasi durante e 48 añanan tras di lomba tabata ku e mucha den foko. Komo dosente bo a duna semper un tantu mas, e èkstra mas. Pero dunamentu di lès so no tabata basta pa bo. Bo a organisá tambe tur sorto di otro aktividat pa e muchanan i bo mes a sòru pa rekoudá e fondonan nesesario. Anto si esei no alkansá bo tabata paga ku sèn fo’i bo propio saku. Bo tabata hasi esei tambe den kaso ku e muchanan no tabatin sèn pa akohida despues di skol. Mi ta sigur ku masha mucha a yega basta mas leu den bida, ku bo yudansa.
5Sr. J. KleijnBetonbouw tabata pa bo no solamente un empresa, sino tambe un famia. Bo a pèrkurá semper bon pa bo trahadónan i prueba di esei ta e apresio ku nan tabatin pa bo. Ma no ta pa nan so bo tabatin atenshon, sino pa hendenan di ménos rekurso den nos komunidat tambe. Bienestar di e famianan ku a bai biba den e kasnan ku bo a traha tambe tabata bo preokupashon. Meskos tambe pa Asosiashon di Mayornan Totolica pa ken bo a traha e sentro pa ‘muchanan ku masha difikultat pa siña’ (ZMLK) ku te dia djawe ta na uso. Ma tin mas kos. Via Lions Club tambe bo a dediká bo hopi aña na un kantidat di proyekto.
6Sr. C. PalaciosDen bida diario bo por ta reportero na radio, pero segun mi, bo berdadero pashon ta pa hubentut i deporte. Bo tin hopi aña kaba ta dediká bo na hubentut. Via deporte bo ta eduká nos muchanan mustrando nan riba norma i balor. Bo ta laga nan deskubrí nan kapasidatnan, i di e forma ei, eksplorá
nan oportunidatnan. Esaki bo ta hasi den bario di Brievengat, kaminda for di nada bo a lanta un tim di basketbòl. Meskos bo ta hasi serka Bos di Hubentut via Brigada di Seguridat i Formashon, i ademas serka e tim di futbòl na Kintjan. Bo ta sigui hasi e trabounan akí ku kompleto konvikshon, te asta si bo mester hinka man den bo propio saku pa juda.
7Sra. R.E.C.N Sintiago-ZimmermanAsina menshoná bo nòmber, hende ta pensa riba Karnaval. Ta hopi aña kaba bo ta dediká bo na Karnaval i su konservashon. Esaki ta sosodé den “Estreno di Pikete” òf ‘Estreno Mas Pikete’, òf den otro gruponan ku por ta den pèrtá. Bo ta responsabel pa e diseño- i pañanan di e gruponan, pero bo ta coach hóbennan tambe pa asina mantené e fiesta di Karnaval bibu. Bo ta asta asina pashoná ku ora periodo di Karnaval pasa, bo ta kuminsá plania mesora pa e siguiente fiesta di Karnaval.
8Sr. I.A.J. van DoorenBo bida tin mas ku 30 aña kaba ta drei rònt di deporte di ‘zeil’. Hopi hende ta mira den bo pa ‘zeilsport’ un faktor indispensabel. Sin bo konosementu i bo habilidat zeilsport na Kòrsou lo tabatin totalmente un otro kara. Bo a inventá asta un sistema di ‘handycap’ pa e barkunan di bela, di moda ku kompetensia por tuma lugá di un forma mas honesto. Banda di esei bo ta pone bo mes disponibel boluntariamente tambe na e otro islanan di Reino, pa yuda nan hasi e deporte mas profeshonal.
9Sra. I.C. DwarkasingPa mas ku 40 aña kaba bo a dediká bo na enseñansa spesial. Bo tabata i ta haña te ainda importante pa e muchanan akí tambe por tuma parti aktivo den nos komunidat. Bo aporte den esaki, ta guia e muchanan den hasimentu di hùiswèrk òf organisá ‘kamp’ pa nan. Bo ta sali na interes di e muchanan akí asta na nivel internashonal via ‘Association for Supervision Curriculum Development’. Pero parse ku esaki no ta basta. Bo ta ademas boluntario den e movementu di muhé SEDA i bo ta yuda otro famianan ku pakete di paña i kuminda.
10Sr. A.D. van der ReeBo firme konvikshon ta ku historia no mester bai pèrdí. Komo presidente i fundadó di ‘Stichting Battle Station Blaauw Force Curaçao’ bo a pone komo meta, konservashon i maneho di e restunan di Segunda Guera mundial na Kòrsou i ekshibí nan tambe pa públiko. Bo a yega leu kaba ku bo plannan pa habri un parke na airu liber i un museo tokante Segunda Guera Mundial na Blue Bay. Pero banda di esaki bo ta kompartí bo konosementu tambe ku hóben i adulto via charlanan na skol i via vários organisashon. Tur aña bo ta kooperá ku e konmemorashon i bo tabata tambe ko-fundadó i donatùr di ‘World War 2 expositie Guera na Kòrsou’.
Awor, despues di e relato impreshonante aki di boso estado di servisio prestá na komunidat, mi ta pidi mi achudant pa e lesa e Dekreto Real.
Mi ta felisitá boso ku boso Kondekorashon Real i mi ke enkurashá boso pa sigui hasi e bon trabou, i inspirá otronan pa huntu ku boso sigui traha na bienestar di kolektividat di nos pais.
Un kaluroso aplouso pa nos hendenan ku awe a risibí un kondekorashon meresí!!!
De Gouverneur van Curaçao, samen met kinderen die het Nederlanderschap
Op woensdag 12 april hebben in totaal 97 personen de verklaring van verbondenheid ten overstaan van de Gouverneur van Curaçao afgelegd in totaal twee naturalisatieceremonies. Zij hebben hierdoor het Nederlanderschap verworven.
Op de foto:
De Gouverneur van Curaçao, Hare Excellentie Lucille George-Wout, samen met kinderen die het Nederlanderschap verwierven tijdens de ceremonie op 12 april 2017 in het Paleis van de Gouverneur.
Gobernador di Kòrsou, Su Ekselensia Lucille George-Wout, ta di opinion ku ta di gran importansia pa desaroyo di e sistema demokrátiko di Kòrsou, ku elekshon di dia 28 di aprel 2017 ta tuma lugá.Kòrsou ta un estado di derecho demokrátiko kaminda mester respetá Konstitushon di Kòrsou. Parlamento ta mará tambe na e prinsipionan di e estado di derecho demokrátiko, manera esei ta konsagrá den Konstitushon. Konsiderando e importansia fundamental di e outorisashon di gobièrnu pa disolvé Parlamento i den lus di ‘peso i kontrapeso’ (checks en balances’), e desishon pa disolushon ku e aktual gobièrnu-interino ta bini kuné, ta afektá gravemente seguridat hurídiko i bon gobernashon. Pa tal motibu Gobernador a presentá e Dekreto Nashonal (Landsbesluit) di dia 27 di mart 2017, kaminda ta kanselá elekshon na gobièrnu di Reino.
Dia 27 di mart gobièrnu-interino Pisas a entregá Gobernador di Kòrsou un proyekto di un Dekreto Nashonal (ontwerp-Landsbesluit) pa ratifikashon, ku ta proponé pa revoká e Landsbesluit di 12 di febrüari 2017, ku a preskribí elekshon pa dia 28 di aprel 2017. E gobièrnu-interino ta basa esaki riba e moshon di Parlamento di 3 di mart 2017, den kua Parlamento a pidi gobièrnu pa revoká e Landsbesluit di 12 febrüari 2017 i retrosedé tur e konsekuensianan legal.
A base di artíkulo 21 di e Reglamento pa Gobernador di Kòrsou, Gobernador no ta fiha (firma) un landsverordening òf landsbesluit, ora e konsiderá e verordening òf e besluit en pugna ku Statuut, un areglo internashonal, un lei di reino òf un algemene maatregel van rijksbestuur, o sea si ta trata di interesnan kaminda protekshon i garantia ta un asuntu di Reino.
Gobernador, den su kalidat di órgano di Reino, aplikando artíkulo 21 di Reglamento pa Gobernador, a partisipá gobièrnu di Reino ku lo e no ratifiká ei landsbesluit. P’esei el a presentá tal landsbesluit na gobièrnu di Reino. E ta di opinion ku e landsbesluit ta en pugna ku seguridat hurídiko i ku bon gobernashon.
Outoridat di gobièrnu pa pasa na disolvé Parlamento a base di artíkulo 53 di nos Areglo di Estado no ta someté na kondishon. Artíkulo 53 di Konstitushon di Kòrsou no ta stipulá ku gobièrnu por pasa na disolvé Parlamento solamente si Parlamento mes aprobá esaki. Tal punto di bista lo ta eróneamente relashoná ku karakter di e derecho di disolushon pa resolvé konflikto ku Parlamento -manera pèrdida di sosten den Parlamento- mediante elekshon nobo.
Ehersiendo e derecho di disolvé Parlamento ta hasi hustisia na e sistema di ‘checks en balances’ bálido entre e órganonan di estado den nos sistema di gobièrnu.
Ta esensial pa funshonamentu di nos Estado di derecho demokrátiko ku den kaso di asuntunan fundamental kaminda ta trata di konfiansa den gobièrnu, i representashon den Parlamento, siudadanonan haña e oportunidat pa nan ekspresá nan mes mediante un elekshon general. Aki Gobernador ta mustra e kambionan relevante den e relashonnan den Parlamento despues di e último elekshon.
E instrumento di disolushon lo no tin sentido si un gabinete (interino) ku a sinta despues di e desishon pa disolushon lo por revoká esaki. Karakter di un desishon di disolushon ta bai kontra ku esaki ta keda revoká. Esaki ta mas bálido ainda awor ku e desishon pa disolushon a drenta na vigor i a keda implementá, entre otro ku nombramentu di e miembronan di Konseho Supremo Elektoral i otorgamentu di outorisashon na e funshonarionan akí pa tuma na nan enkargo organisashon di elekshon. Den e sirkunstansianan akí un desishon kaminda ta revoká e desishon pa disolushon lo afektá gravemente tambe e derechonan demokrátiko di tersera. No solamente e derechonan di tur votadó di Kòrsou, sino tambe i partikularmente e derechonan di e partidonan polítiko ku entre tantu a inskribí pa elekshon.
Gobernador ta mustra ademas riba e importansia ku den asuntunan di estado ta trata di un práktika establesé, di manera ku e konsekuensianan di e eskohonan polítiko ta pronostikabel. Ku esei seguridat hurídiko i konfiansa di siudadanonan ta sirbí. Na 2012 tambe Kòrsou a aten’é sin mas na e desishon pa disolvé Parlamento i kanta elekshon nobo ku mester a realisá. E tempu ei tambe e gabinete ku a tuma e desishon pa disolushon entre tantu a keda remplasá pa un gabinete-interino. E gabinete-interino di e tempu ayá sinembargo a kontinuá ku preparashon pa elekshon konforme e desishon di disolushon. Elekshon a tuma lugá riba e fecha stipulá.
Banda di esei Gobernador no ta mira ningun rason pa konkluí ku disolushon den e situashon aktual ta kontra ningun areglo internashonal den kua tin ankrá derecho riba elekshon periódikamente. E echo ku artíkulo 25 di IVBPR i artíkulo 3 di e Promé Protokòl na EVRM ta indiká ku por lo general lo mester por trata di un periodo di seshon rasonabel di un parlamento, no ta ekskluí ku lo no por desviá di esei den kaso di sirkunstansianan partikular i den kaso ku sirkunstansianan polítiko i di gobièrnu ta pidi esei. Na su lugá ta tambe den e sentido akí un ‘márgen amplio di apresiashon’ ku ta bai pa e partidonan ligá na EVRM, ku ampliamente ta duna espasio pa rekonosé ofisialmente e desaroyo- i tradishonnan nashonal. Di importansia ta ademas ku protekshon di e derecho riba elekshon periódikamente a nase debí na e nesesidat pa komposishon di parlamento ta reflehá deseo di votadónan i ku no por ta asina ku no por mira komposishon di parlamento komo un refleho sufisientemente aktual di preferensianan di e votadó. Den e lus akí e elekshon preskribí pa dia 28 di aprel 2017 ta sin mas hustifiká i nesesario.
E echo ku 11 miembro di Parlamento (entre kendenan 2 minister di e gabinete-interino aktual) a inisiá un prosedimentu na Korte Europeo pa Derecho Humano, di echo no ta hasi ku, pendiente e huisio di Korte Europeo, lo mester posponé elekshon. Korte Europeo no a husga atmisibilidat di e miembronan di Parlamento ainda, i no a duna tampoko previshon preliminar den e direkshon akí.
Finalmente e desperfektonan den asuntu di e preparashonnan pa elekshon -manera alegá- no ta di tal índole ku lo no ta responsabel pa realisá e elekshon preskribí pa dia 28 di aprel 2017. Sentensia di Tribunal di Promé Instansia di Kòrsou di fecha 10 di mart 2017, di tur manera no a ofresé ningun motibu.
Gobernador ta di opinion ku ta di suma importansia pa den e sistema demokrátiko di Kòrsou i su desaroyonan mas aleu ku elekshon di 28 di aprel 2017 ta tuma lugá. Ta imperativo pa hasi tur trámite pa e elekshon transkurí na òrdu tambe, di manera ku lo no por eksistí niun sorto di duda di e karakter liber i honesto di e elekshon i di balides di su resultado. Elekshon liber i sekreto ta un kondishon indispensabel pa un estado di derecho demokrátiko i na mes tempu tambe su esensia. Kualke akto ku trese esaki na peliger ta produsí un atake grave riba e estado di derecho demokrátiko di Kòrsou.
***


c: text/html

text:
Diaranson un boter di oxigeno a rementa ariba un persona banda di Hadicurari. E tabata trahando zwart na Palm Beach Divers.
E victima ta Mario Pascual Maduro naci na Aruba di 53 aña.
Su situacion tabata hopi critico. A bay cune hospital. Dokter a bisa mesora cu e fracturanan ta serio y e mester wordo manda exterior cu urgencia. Tambe a bisa cu e lo no bay cana mas. E weso di lomba etc a garna full.
Mientras cu tabata haci e preparacion pa e bay Colombia diahuebs, su situacion a empeora y te hasta a bay den coma. Asina mes a logra pa e bay Colombia. Famia a cera placa pa su documentonan. Diabierna mainta e noticia a drenta cu Mario a fayece.
Den henter e proceso e doño di e negoshi di Palm Beach Divers a laba man. E tabata tin Mario Maduro trahando zwart. El a distancia di e famia di Mario Maduro y bisa cu e no ta banco y no lo yuda. Hasta a paga su telefon. Na prome instante famia a pidi pa yudansa pa paspoort y documentonan pa e por a biaha urgente.
E doño di e negoshi di Dive a nenga. Awor Mario a fayece mainta na Colombia y e lo keda tambe riba su consenshi. Mario Maduro tabata biba riba caya y tabata traha of yuda diariamente banda di beach y na e luga di Dive tambe. E tabata wordo paga. Awor ta tende cu mescos cu na e Dive Cenrer aki, tin hopi otro trahador mas na Beach trahando zwart pa un of mas watersport. Un bon chens pa SVb y esnan encarga cu labor bay atende. Nan ta djis paganan zwart y cla. Hopi forsa na famia Maduro cu a perde nan ser keri den un forma inespera.

robotstxt: allowed

filter: keep


text:
Introdukshon
Ora ta trata di un malesa di e múskulo di kurason, e kurason no por kontraé òf relahá manera mester ta. Pa e motibu ei e fluho di sanger ta ménos bon.
Miokardiopatia ta un nòmber kolektivo pa malesanan di e múskulo di kurason. E konsekuensianan di miokardiopatia hopi bia ta un múskulo di kurason hanchá òf un múskulo di kurason ku ta mas diki ku normal.
Eksaminashon
E kardiólogo por diagnostiká malesa di múskulo di kurason dor di hasi algun tèst di sanger i un potrèt rayo X di bo pechu.
Tin bia investigashon mas profundo ta nesesario, manera por ehèmpel un biopsia di e kurason i investigashon hereditario di e stambom of di DNA.
Tèst di sanger
Ku tèst di sanger nos ta tuma sanger ku un angua hòl pa yena un òf mas tubu di sanger. Un analista ta analisá e sanger aki den e laboratorio. Tèst di sanger, tèst di urina i tèst di shushi ta nesesario si e médiko general òf spesialista ke sa mas di bo salú. E dòkter tambe ta hasi investigashon pa determiná e kurso di e malesa i e efekto di e tratamentu.
Video di kurason (elektrokardiograma, E.C.G.)
Ku un E.C.G. nos ta midi e aktividat eléktriko di e múskulo di bo kurason.
E aparato di E.C.G. ta hasi esaki visibel den un gráfiko riba un pantaya òf riba papel. Ta un eksaminashon lihé i seif ku no ta hasi doló.
Ekografia di kurason (ekokardiografia)
Ku un ekografia e tékniko ta eksaminá bo kurason hasiendo uso di olanan di ultrazonidu.
Esaki ta olanan di zonidu na un frekuensia haltu ku bo no por tende òf sinti. Nan no ta dañino pa bo kurpa tampoko. E olanan di zonidu ta keda reflehá bèk via e kurason (eko). Komo un resultado por mira bo kurason riba un pantaya durante e eksaminashon.
E tékniko regularmente ta traha grabashon di bo kurason. Esaki ta duna bo kardiólogo informashon tokante e movishon i funshonamentu di e múskulo i adernan di bo kurason. Esaki ta permití e kardiólogo pa evaluá e funshon di pòmp di bo kurason i pa determiná si tin anomalia den e adernan di kurason.
Holter (registrashon di ritmo di kurason)
Ku un holter, tambe yamá ECG dinámiko, un aparato ta graba e ritmo di bo kurason pa por lo ménos 24 ora. E aparato ta mas o ménos e grandura di un telefòn selular (grandi).
E ta den un saku ku bo por karga rònt di bo garganta. Durante e eksaminashon bo mester mantené un dagbuk.
E eksaminashon aki por dura 24 ora òf mas.
Eksaminashon di baiskel (ergometria)
Durante un eksaminashon di baiskel, un tékniko ta traha un E.C.G. miéntras abo ta kore baiskel.
Durante ehersisio e kurason mester traha mas duru i mester di mas energia i oksígeno. Komo resultado di esaki, un eventual anomalia di kurason ta bira mas visibel ku un E.C.G. durante un eksaminashon di baiskel. Ku e eksaminashon aki, e kardiólogo por evaluá kon e fluho di sanger pa e múskulo di bo kurason ta durante ehersisio.
Kateterisashon di kurason
Durante un kateterisashon di kurason, e kardiólogo ta eksaminá e adernan koronario di e kurason. Pa medio di un tubu den e ardu, e kardiólogo ta hinka un kateter. Via e kateter spesial aki, e dòkter ta inyektá kantidatnan chikitu di líkido di kontraste den e adernan koronario. Riba e pantaya di rayo X, e kardiólogo por mira kon e adernan koronario ta kana, na unda nan ta será i kon severo esaki ta. E kardiólogo por usa un kateterisashon di kurason komo un eksaminashon pero tambe komo tratamentu, manera por ehèmpel e tratamentu di dotter. Durante kateterisashon di kurason ta tuma lugá vários eksaminashon, manera por ehèmpel un eksaminashon di e adernan koronario pa medio di olanan di zonidu (IVUS) òf midi e preshon (di sanger) den e adernan koronario (Fractional Flow Reserve, FFR).
Por tin vários motibu pa kua bo ta haña un kateterisashon di kurason, manera por ehèmpel:
- Bo tin doló den bo pechu (angina pectoris);
- Tin problema ku e valf di bo kurason;
- Bo a haña un atake di kurason;
- Bo ta sufri di aritimia di kurason.
E kardiólogo lo ke sa eksaktamente den ki estado bo adernan koronario òf bo adernan grandi ta. Akinan bo por lesa mas di e eksaminashon aki.
Eksaminashon di MRI i MRA
Ku yudansa di un eksaminashon di MRI múskulo, selebre, wesu moli, órgano òf adernan por bira visibel.
Un eksaminashon di MRA ta kasi meskos ku un MRI, solamente ku un MRA e dòkter ta eksaminá únikamente e adernan di sanger. Pa hasi e adernan aki bon visibel, bo ta haña líkido di kontraste pa medio di un infus. Pa lesa mas fasil, nos ta papia solamente di eksaminashon di MRI akibou, pero tur informashon tambe ta aplikabel pa un eksaminashon di MRA.
Tratamentu
E tratamentu pa miokardiopatia ta konsistí di remedi i un manera di biba salú. Tin bia otro tratamentu ta posibel, manera por ehèmpel sirugia.
Kardiologia
Un kardiólogo ta spesialisá den rekonosementu i tratamentu di kondishonnan di kurason i adernan di sanger grandi.


text:
ORANJESTAD – Durante e anuncio pa lansamento oficial di servicio di WiFi gratis den Caya G.F. Betico Croes, nos Prome Minister Mike Eman a comparti ultimo desaroyonan pa loke ta e estimulo comercial di e area den nos centro di ciudad. E mandatario ta sinti, y ademas ta wak cu comercio ta tumando stapnan concreto den direccion di tuma iniciativanan propio pa yuda rebiba nos Caya Grandi.
Eman ta kere cu finalmmente e diferente encuentronan di reflexion cu sector priva y e esfuersonan haci di parti di gobierno, ta cuminsa duna su fruto. Propietarionan di edificio y comerciantenan ta wak cu, haciendo e cambionan necesario den mentalidad y structura fisico, tin un potencial grandi pa tap den dje.
“Conceptonan nobo unda ta bay ofrece hospedahe caminda e espacionan den di dos piso ta combirtiendo den camber, apartamento y condominio y esaki ta trece un grupo importante di persona cu lo keda move den caya y ta trece un contribucion hopi grandi,” asina Eman a bisa. Despues di e fase di renobacion y awo esun tecnologico cu WiFi y Sound System, Caya Grandi ta bay conoce un di tres fase relevante cu ta esun caminda ta maximalisa e espacionan existente.
Prome Minister Eman ta wak cu pronto edificionan lo cambia di retail pa horeca treciendo un ambiente completamente diferente. Asina hendenan cu ta bin pa horeca ta bay pasa den e tiendanan pa haci compras of e hendenan cu ta bin pa haci compras por pasa na e luganan di horeca pa un momento agradabel den contexto familiar. “Esey ta tur e infrastructura cu nos a bin ta creando akinan,” Eman a indica.
A finalisa bisando cu “Nos ta hopi combenci cu Caya Grandi lo bira e exito grandi cu nos a idea. Nos tur tin cu traha riba dje, sector publico y sector priva den un sociedad pa haci esaki posibel y tur e facilidad cu ta wordo poni ‘in place’ pa haci’e posibel.” A keda anuncia emesun dialuna mainta aki cu prome cu fin di aña lo finalisa e trabounan di instalacion di sistema di zonido, pero tambe ta cuminsa cu lonanan grandi cu lo cubri parti mey mey di caya di un edificio pa otro, pa brinda asina ainda mas sombra na bishitantenan y crea e ambiente di un centro comercial.


text:
Deporte
Ty Buttrey, eks pitcher di Angels: “Bida ta fasil.. Buska esun ku stimabo i biba”…
E lansado eks pitcher di Angels Ty Buttrey ku a laga baseball profeshonal pa hiba un otro bida ku pe ta mas dushi a bisa ku bida no ta difisil.
E la laga baseball paso e ta argumentá ku baseball no ta un wega mas, sino negoshi.
Segun Ty Buttrey huntu ku su kasá nan ta bai traha i hiba nan bida.
“Bida no ta difisil.
Den bida bo tin di buska e hende ku stimabo i hiba bo bida sin preokupá ku niun otro hende den e relashon ei.
No preokupá kiko niun hende bisa i atendé ku otro”, Buttery a deklará .
Orioles a manda Buttery abou i e la bai laga un salario di $ 600.500.
Su desishon a sorprendé e hendenan di Angels.
Deporte
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Timnan di baseball Grandes Ligas a kuminsá pèrta riba e estrea Arubano Xander Bogaerts.
E merkado pa e shortstop eks Red Sox agente liber a kuminsá bira hopi kayente.
E último informashonnan ta mustra ku Filis di Filadelfia, Chicago Cubs, Arizona Diamondbacks i Los Angeles Dodgers ta hopi interesá.
Deporte
Iran a keda eliminá i desapuntá su fanatikada
DOHA (C) – E ekipo di Iran a bai kas i esnan ku no a kanta e himno lo keda intimidá.
Hopi di e hungadónan a yora despues di e derota kontra di Merka.
Pa kolmo Merka ta nan peor enemigu den mundu di polítika hopi di nan fanatikada a bai kas desapuntá pa e eliminashon di nan ekipo.
Futbol ta nan deporte mas gusta aya na Iran.
T’asina ku gobiernu Iraní sigur ta mal kontentu ku e presentashon.
Pero e pais mes ta pasa den yen kos.
Vários protesta kontra di e gobiernu.
Nan ta intimidá e hungadónan..
Hopi miembro di e servisio di inteligensia ta tei pa graba nan durante di e kantamentu di himno i nan ta bisa e hungadónan pa nan kanta nan himno.
Anto pa nan tene kuenta ku nan sa kua skol e yunan ta bai i tambe na unda nan ta biba.
Ta hopi menasa nan ta risibí den e último dianan aki.
Deporte
Argentina a logra pasa pa e otro buèlta
DOHA (C) – E selekshon di Argentina kende a kuminsá ku un derota i ku a pone ku tur wega di nobo ta un wega ku nan mester gana es si nan ke sigi pa otro buèlta a hunga otro partido kual ganamentu mester bin dilanti.
Ayera nan a enfrenta e ekipo di Polonia i nan mester a gana pa por sigi pa otro buèlta.
E ekipo di Argentina sigur a pasa den yen kos.
Ta hopi nerviosismo ta tin. Pero e duda sigur ta serka nan, paso nan no sa ku nan lo por sigi.
Ayera e ekipo a sali ku tur animo i ku e sigur pa gana.
E krítikanan di último tempu ta hopi i sigur tambe riba Messi.
Esaki for di ora ku nan a sali pèrdè kontra di Arabia Saudita.
Ayera Messi na final di e partido mester a hala un rosea profundo.
Esaki debí ku ela risibí un pena máksimo kual e portero a tapa.
Pero djis despues di e di dos tempu e ekipo a kuminsá drei bon i Allister ta nota e gol di bai ariba pa Argentina.
Anto mas lat Alvarez ta nota e di dos gol.
Ku e viktoria aki Argentina ta bai topa ku Oustralia.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text:
Uncategorized
Tratamentu proforma di asesinato di R. Emerencia
WILLEMSTAD. E duo Gayler Thomasita di 21 aña di edat i Ichel Deonicio di 22 aña di edat tabata den sala di korte ayera akusá di asesinato di e siudadano Ruchairo.
R. Emerencia dia 16 di sèptèmber 2020 ku arma di kandela.
Tabata na Toko Win/Tuki Snack ku e suseso lamentabel aki a sosodé.
This content is exclusive for members
Register or login to unlock this article
Uncategorized
Hòmber Iraní a keda asesiná despues di selebrá derota di su pais kontra Merka den Mundial
TEHERAN – E mundial di futbòl na Qatar aki a trese bastante drama tantu riba vèlt komo den kaya ora fanatikonan ta selebrá viktoria of derota di nan selekshon.
Kiko a pasa na Bandar Anzali ku ta keda na parti nortost di Teheran ta ku un hòmber Iraní identifiká komo Mehran Samak (27) fanátiko di selekshon nashonal di futbòl di Merka a sali un bar i tabata kontentu ta selebrá.
Tabatin hopi fanátiko di Iraní riba kaya rabia i e último lokual nan tabata kier a wak ta un fanátiko di Merka nan dilanti ta selebrá.
Mehran Samak konosí komo un tipo instigador a disidí na bai selebrá viktoria di Merka pasando den kaya ku su outo ta basha pitu i grita ku Merka a gana Iran. Den e kaso aki Mehran Samak su festeho no a dura largu ya ku e no a yega muchu leu for di e bar ku ela sali ya ku fanatikonan di futbòl Iraní a sefta su outo ku bala.
Uncategorized
Na Naples: Dòkter ku a violá dos pashènt a keda haña morto na su kas
NAPLES – Michelle Batten bosero di kuerpo polisial na Naples a konfirmá ku un konosido siruhano plástiko ku mas ku 25 aña trahando komo dòkter a keda detené i laga den libertat resientemente relashoná ku violashon di dos pashènt muhé.
E promé kaso a keda registrá na luna di òktober na momentu ku un pashènt (51) a akusá dòkter Eric Andrew Salata (54) di a mand’é leu pa despues tene relashon seksual kuné.
Despues tabatin otro pashènt (71) ku tambe mester a hasi sirugia plástiko serka Dòkter Eric Andrew Salata i ku tambe a keda violá.
Michelle Batten a splika ku Dokter Eric Andrew a keda detené i ku wes Michael Provost a lage den libertat bou di un fiansa di $100 mil.
Tin informashon ku Dokter Salata tabata sosio na “Pura Vida Medical Spa” kaminda ku despues ku ela sali for di sentro di detenshon na Naples.
Segun empleadonan na “Pura Vida Medical Spa” dokter Salata a kuminsá haña yamadanan di menasa di morto.
Debí ku koleganan di Dokter Eric Andrew Salata no a tende mas di dje a disidí na yama polis pa bai wak su drechi i a bin hañe morto ku un tiru di bala den kabes.
E kaso aki ta bou di investigashon i ku posiblemente elo por a keda asesiná of ela kometé suisidio.
Uncategorized
‘Bonochi Kòrsou’ ta transmiti dokumental interesante riba Komunidat Portugues
Willemstad.- E programa popular di tur atardi, “Bonochi Kòrsou” transmití via Telecuracao di 6 or pa 7 or i presentá pa e konosido “Kafesito” German Gruber Sr. Lo trese e siman aki un serie dokumental ku ta enserá importansha di e aporte pa nos pais di miembronan di komunidat portugues radiká na Kòrsou for di yegada di e promé portuguesnan te n’e momentunan aktual.
E ta un programa dokumental ku dor di su durashon, mester a dividi’e na tres pida, ku lo pasa djamars 29, djarason 30 i djaweps 1 di Desember, den e orario akostrumbra di “BONOCHI KÒRSOU”, esta 6 or di atardi.
E programa ta kontenè testimonialnan i entrevista ku diferente miembro di komunidat di Kòrsou, mayoria di nan portugues, ku ta splika e motibu i manera di nan yegada na Kòrsou i diferente aspekto ku nan a konfrontá pa por a sobreviví den e tempunan tumultoso di guera mundial i pa establesé den un pais kompletamente desko-nosí pa nan mayornan, kaminda hopi di nan no tabatin posibilidat pa hasi negoshi, ni pa establese di un manera konfortabel pa nan famia. Nan a lucha, traha i sobresalí di tal forma ku nan a logra establesé nan negoshi, nan yunan a bai studia i prepará i awendia gran mayoria di nan ta kombibí integrákomo parti di nos komunidat di
Daily Nobo
Gerardo Martino ta stop ku e selekshon mexicano
Ta pensa ku pronto: Judge lo firma pa mas ku $ 300.000.000…
Segun ehekutivo haltu di Red Sox: No ta bèrdat ku Xander a stòp di komuniká…
Ayera den baseball Invernal di Puerto Rico: Rafaela 3-2, 2 anotá i 1 RBI…
Eks presidente chino Jiang Zemin (96) a fayesé
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Blous
E blòki chikí aki ta konsistí di indigo sintétiko òf blous. Na fin di siglo 17 i komienso di siglo 18, Kòrsou tabatin un industria floresiente di indigo. E blous tabata wòrdu eksportá pa Oropa kaminda tabata us’é komo tinzja blou. Tambe tabata us’é pa evitá ku paña blanku ta kambia di koló ora di laba.
Na Kòrsou e poblashon a keda tene na e tradishon afrikano ku tabata rondoná blous. Tabata us’é pa protekshon kontra kosnan malu. E ta un ehèmpel di e spiritualidat ku tin riba e isla. E kolonisadónan i iglesia a purba eliminá e ritonan aki durante siglonan. Awendia e generashonnan mas yòn ta mustra un interes renobá den tradishonnan spiritual i ta konsideránan komo elementonan importante di nan identidat.
Listen to the podcast
2:27 min
"Mi mama a siñami e tradishon aki. Ami lo siña mi yunan i mi ta spera ku e lo keda bibu den e generashonnan ku lo bini. "
- Tiziana Penso
Mi yama Tiziana Penso. Mi tin 29 aña i mi a nase na Kòrsou. Ora mi pensa riba blous mi ta pensa riba e tradishon di mi famia. Mi sa ku originalmente tabata usa blous pa laba paña pero mi famia no tabata us’é pa esei. Nos ta us’é pa kita mal energia, envidia, kosnan negativo ku hende por atraé sin sa. Tempu mi tabata bebi nan a usa blous riba mi. Ora un bebi nase i e mayornan bai un fiesta of kualke otro evento kaminda nan sa ku hopi hende lo wak e yu nan ta usa blous riba e zolnan di e yu su pia of ta pon’é tras di su kabes. Ora bo yega kas bèk bo ta baña bo bebi anto bo ta pone un tiki blous den e awa di baño. Asina bo ta eliminá e energia negativo òf oyada manera nos ta yam’é – ta tur loke por ta negativo pa e yu. Esaki ta un kustumber ku mi a siña di mi grandinan ku a siñ’é di nan mayornan i di e generashonnan anterior. Mi mama a siñami e tradishon aki, ami lo pas’é pa mi yunan i mi ta spera e lo keda bibu pa hopi generashon mas.


text:
“Mi kier bisa cu como Gobierno di Aruba nos ta hopi preocupa y e tema aki nan tin nos ocupa constantemente”, asina Minister Presidente mr. Evelyn Wever-Croes a anuncia awe mainta durante un conferencia di prensa di Gobierno, para banda di Minister Dangui Oduber encarga cu maneho di Salubridad Publico, Turismo y Deporte. E ta referi na e tendencia cu tin mundo cabes abou, esta Coronavirus.
“Nos a eleva e nivel di preparacion pa cu Coronavirus, na un nivel di crisis den man di Gobierno. No pasobra cu tin caso registra caba, pero pa sigura cu nos ta prepara nos mes miho posibel y pa sigura cu tin fondonan cu ta bin disponibel, di e fondo di crisis, pa por atende cu e tema aki”, asina Prome Minister mr. Evelyn Wever-Croes a enfatisa. “E tema di Coronavirus no ta un cuestion cu si e ta bin Aruba, e ta bin Aruba, e lo bin Aruba, ta un cuestion di ki dia e ta bin y con bon nos ta prepara pe. Y pesey ta hopi importante pa nos tur keda cu cabes frieu y no bay den panico”, di acuerdo cu e Prome Mandatario di nos pais.
Gobierno di Aruba ta trahando riba tres diferente scenario caba. E prome ta e tema di salubridad. E di dos ta e tema di turismo, pasobra ta mira cu bishitantenan ta spanta pa biaha. Hunto cu ATA ta trahando riba un plan di contingencia pa si nota cu turismo ta bahando, cu lo actua mesora. E di tres tema ta aspectonan economico. Ta preocupa cu si turismo cay, e lo afecta nos economia hustamente na momento cu ta purbando di rebiba nos economia.
Diabierna ultimo, durante reunion di Conseho di Minister, e Minister Presidente a presenta un proposicion pa en bista di e Coronavirus, pa pone extra atencion na e inversionnan economico. Lo aplica un “Fast Trac Economic Stimulus package” pa ehecuta proyectonan economico lihe. Hopi hende ta kehando cu kier inverti pero burocracia di Gobierno ta stroba e desaroyonan aki debi na tardamento. Gobierno ta sinti cu awor no tin tempo pa perde, pa cual kier acelera tur e procesonan aki.


text:
‘
ORANJESTAD– Diasabra 20 di november, Dia Internacional di Derecho di Mucha, Prome Minister señora Evelyn Wever-Croes hunto cu coleganan Minister di Enseñansa y Deporte señor Endy Croes y Minister di Husticia y Asuntonan Social señor Rocco Tjon, a participa na e marcha, ‘Marcha pa nos Derecho’ organisa pa Ministerio di Husticia y Asuntonan Social y sosteni pa Ministerionan di Enseñansa y Asuntonan General. Na e marcha, Prome Minsiter a gradici tur esnan cu a yuda den e bunita evento aki pa trece conscientisacion na e importancia di e derechonan fundamental di tur mucha y hoben riba nos pais y mundo henter. A enfatisa cu ta importante pa para keto na e derechonan di tur mucha, e derechonan special di muchanan.
“Muchanan tin derecho di haya cuido, amor, di wordo respeta, di no wordo abusa ni agredi, di enseñansa y mucho mas. Nos ta siñando e muchanan pa para pa nan derecho pasobra den e comunidad di awendia, nos muchanan mester conoce kico ta nan derecho y exigi pa wordo respeta di chikito caba. Nos como adulto mester percura pa duna nan amor, cariño, sostene nan y empodera nan pa nan bira muchanan, hobennan y despues adultonan exitoso.
Awe nos ta para keto na derechonan fundamental y e prome ta cu un mucha ta un persona bou 18 aña. E di dos ta cu tur derecho ta aplicabel riba tur mucha igual. Si bo a nace na Aruba of no, si bo ta mucha homber of mucha muhe, e derechonan ta igual. Tur mucha tin derecho di haya amor y proteccion.
Mi mensahe di e dia di awe pa e muchanan ta: Gosa di bo dia como mucha. Stima y respeta bo mayornan. Keda percura pa mayornan y adultonan keda respeta e derechonan. Pero mi mensahe mas pa nos adultonan ta: Nos muchanan ta wak na nos pa stima y protehe nan. Ban asumi e rol y cu tur responsabilidad. Ban stima y cuida nan di tur cos malo cu por pasa nan. Ora mayornan no tin e tempo of bou otro circumstancia no por tey den bida di e muchanan, e omonan, tanchinan, welo y welanan, nos tur como comunidad mester lanta y para pa e derecho di nos muchanan. Nan merece!”, Prome Minister Evelyn Wever-Croes a enfatisa.


text:
Team Aruba lo ta fuerte na Barranquilla
Delegacion a sali pa e weganan Centro Americano y del Caribe
Team Aruba lo ta fuerte representa na e Weganan Centro Americano y del Caribe Barranquilla 2018.
Diamars y diaranzon gran parti di e delegacion di Aruba a sali pa e Weganan Centro Americano y del Caribe cu lo inicia diahuebs awor cu e ceremonia di apertura na e ciudad di Barranquilla, Colombia. Algun dia atras e prome dos atletanan a biaha pa e competencia cu tabata e atleta elite den RS-X, Mack van den Eerenbeemt y e medayista di Oro den e Weganan Centro Americano y del Caribe Veracruz 2014, e atleta elite di Laser Radial, Philipine van Aanholt. Diamars y diaranzon e grupo mas grandi consisti di atleta y entrenadornan, e staf medico y tecnico y prensa a biaha pa Colombia.
E atletanan cu lo representa Aruba den e Weganan Centro Americano y Del Caribe Barranquilla ta den
Atletismo: Wuill Vrolijk, Micheal Rasmijn, Merle Duinkerk
Bowling: Jeadine Luidens, Yannick Roos, Elias Halabi, Thashaina Seraus, Kamlah Dammers, Vanessa Valdes, Abigail Dammers, Valentino Jacobs, Jonathan Bremo, Chris Figaroa, Xanthe Lobrecht.
BMX: Feddison Flanders
Sailing: Mack van den Eerenbeemt y Philipine van Aanholt
Tiro: Philipe Elhage
Landamento: Anahi Schreuders, Mike Schreuders, Patrick Groters, Jordy Groters, Daniel Jacobs
Landamento Artistico: Kyra Hoevertsz y Abigail de Veer
Taekwondo: Monica Pimentel
Tennis di Mesa: Jeandry Mathilda
Pesas: Jennifer Piter
Triatlon: Renze Postma
Na anja 2014, e Weganan Centro Americano y del Caribe na Veracruz a bira uno inolvidabel y historico pa Aruba. Un delegacion di 32 atleta a clasifica pa e Weganan aki cual ya caba tabata un record riba su mes. Den casi tur nuebe deporte cu Aruba a participa a logra un resultado satisfactorio of a surpasa e expectativanan. Como pais, Aruba a termina na di 11 luga riba e tabla di posicion den 32 pais, esaki ta esun di mas miho pa un delegacion cu a bishita cualkier competencia cu COA a participa na dje.
E medayanan di Aruba a ser gana pa Kamilah Dammers cu a logra un medaya di Oro den e competencia individual y un di Plata den Masters. Dammers a impone 8 record den boliche, cual un di nan un “perfect game” cu ta 300pins(12 strike sigui), algo cu nunca antes a pasa den historia e Weganan CAC pa un hungado femenino. E atleta di vela, Philipine van Aanholt a logra medaya di Oro den e disciplina Laser Radial mientras e atletanan di landamento sincronisa, Anouk Eman y Kyra Hoevertsz a conkista medaya di Brons den duet liber. Tanto Kamilah Dammers, Kyra Hoevertsz y Philipine van Aanholt lo tey atrobe na Barranquilla.
Na aeropuerto, un grupo di famia y conocirnan a bin despedi di e delegacion. Comite Olimpico Arubano y Aruba completo kier a desea e delegacion di Aruba tur clase di exito durante di e Weganan Centro Americano y den Caribe 2018 na Barranquila, Colombia.


text:
‘Curacao’ awor ta ofisial riba Facebook.
Willemstad - Awor tur YdK riba Facebook por yena Curaçao komo nan lugá di biba. Te ku resien, ofisialmente e plataforma sosial no tabata rekonosé Curaçao komo pais, sino ketu bai tabata uza Netherlands Antilles. E suidadano Elton Sint Jago durante su trabou a topa ku parera merikano di kual unu ta traha na Facebook. Sint Jago a konta nan di e situashon di ‘Willemstad, Netherlands Antilles’ i despues di basta luna, nan a manda Elton un mensahe ku e asuntu ta reglá. Pues for di awor e plataforma ku tin 2.4 bion usuarionan rònt mundu ta rekonosé Curaçao tambe komo pais.


text:
Awo cu nos ta cambiando nos strategia nacional, buscando mas stabilidad economico, construyendo mas pilar pa carga nos comunidad, nos Departamento di Infrastructura ta indespensabel y mester funciona optimal. Lastimamente hopi proyecto, di agricultura, horeca, deporte, vivienda, ta stagna pa via di un mal servicio duna door di DIP. E causa di tur esaki a cuminsa hopi aña pasa. Den casonan andando den corte por compronde cu riba nivel politico, maneho y procesonan, varios cos a bay robes pa cu otorgamento di tereno na Aruba.
E mesun situacion aki tin trahadornan di DIP cu miedo pa nan haci nan trabou, cual tin su efecto riba e servicio cu nan ta desea di duna pueblo. Pa nan tambe un solucion mester bin pronto. Lastimamente ta nada inusual cu tin investigacionnan andando den departamentonan gubernamental. Nunca un diensthoofd a instrui su coleganan pa stop di duna servicio na pueblo di Aruba. Cu ki derecho DIP ta paralisa ful nos pais di desaroya? Como director bo no tin e luho di sinta warda pa otro bin cu e solucion con pa scapa bo departamento, bo coleganan y e futuro di Aruba.
Un bon ehempel, MinFiC, a hereda un debe gigantesco, niun entrada, deficit 1000 miyon florin. El a lora manga, organisa su team, a logra un surplus di 63 miyon florin! MinPres a duna cara tur dia na su pueblo, splicando cada paso cu e ta tumando, tur decision, hasta esunnan no popular, pa awe nos ta na caminda pa sali for di e crisis mas grandi den historia di Aruba. Den un funcion bo ta carga un responsabilidad pa bo trabou y bo ta wordo confia cu un sierto autoridad. Na final bo mester duna cuenta pa e resultadonan.
Un funcionario cu un funcion asina clave pa Aruba por desaroya, no mag nenga pa funciona, no mag nenga di duna cuenta na su minister y mucho menos na parlamento. Pesey durante tratamento di presupuesto mi a haci un peticion na minister pa pone e funcionario aki funciona. Si esey no ta posibel, pone un hende cu si por carga e responsabilidad pa pueblo di Aruba!


text:
ORANJESTAD (AAN)- Awe nochi tin continuacion di weganan pa Campeonato di Division Honor.
Awenochi lo hunga e team di Santa Fe y United pa 8’or di anochi den Centro Deportivo Guillermo Trinidad.
Diadomingo ultimo tabata tin dos wega caminda Britannia a gana Estrella 3 pa 2 y Nacional a gana United 4 pa 2.
RCA ta na prome lugar te cu awor cu 20 punto sigui pa Naiconal na di 2 lugar cu 18 punto.
Tin 4 hungador cu 9 gol na fabor te cu awor kendenan ta Peter Susebeek di Britannia, Trevor Faro di Estrella, Ricky Hodge di Dakota y Daniel Lindscheer di RCA.
Fanaticonan ta keda invita pa bay presencia e wega di awenochi den Centro Deportivo Guillermo Trinidad.
https://diario.aw/categories/noticia/deporte/awe-wega-pa-division-honor-ta-continua#sigProIda0875f63e5


text:
ORANJESTAD (AAN): Partido MEP ta felicita Prome Minister sra. mr. Evelyn Wever-Croes cu su 5 aña como e prome Minister President femenino di nos pais.
Dia 17 di November di aña 2017, sra. mr. Evelyn Wever-Croes a huramenta como e mandatario maximo di nos pais. Un momento historico pa nos na Aruba pasobra esaki ta e prome biaha cu nos pueblo a deposita confiansa maximo cu e rumbo di nos pais den un lider femenino.
Un funcion cu sin duda, nos Lider y Prome Minister a eherce cu fe, determinacion y curashi desde e prome dia di gobernacion. Un mandatario cu a mustra cu goberna den tempo dificil ta posibel apesar di retonan fuerte y un pandemia cu a kibra nos pais. Sinembargo, cu e mesun determinacion y amor di semper pa nos pueblo, Prome Minister a traha mas duro ainda na bienestar di nos tur y pa recuperacion di Aruba.
Dia 30 di October, sra. mr. Evelyn Wever-Croes un biaha mas a wordo aclama como Lider di Partido MEP pa e siguiente periodo, haciendo esaki e di 3 biaha cu sra. mr. Evelyn Wever-Croes ta wordo elegi/ reeligi como Lider di Partido MEP y un periodo di 12 aña cu e ta fungiendo den e encargo aki.
Despues di eleccion 2017, sra. mr. Evelyn Wever-Croes a bira e prome Minister President femenino di Aruba. Den e prome periodo di Gobierno di MEP, a logra cosnan grandi pa Aruba, ta p’esey, na aña 2021, MEP a gana eleccion y pueblo a expresa e gratitud den e votonan haciendo Premier Evelyn Wever – Croes e prome votegetter femenino di Aruba.
Y asina, señora mr. Evelyn Wever-Croes, cu un vision determina, a bira e prome lider femenino di MEP. E prome Minister President femenino di Aruba. E prome votegetter femenino di Aruba den eleccion 2021, sirbiendo Aruba den su di dos termino y cu fe y determinacion pa sigui traha pa nos pueblo.
Partido MEP ta felicita Lider di MEP, mr. Evelyn Wever-Croes pa e 5 añanan aki sirbiendo pueblo di Aruba pero mas ainda, den nomber di henter Aruba, Partido MEP ta gradici Lider di MEP y Prome Minister di nos pais, sra. mr. Evelyn Wever-Croes, pa tur trabou duro y incansabel cu el a haci, ta haciendo y lo haci pa e progreso di nos dushi pueblo.


text:
Willemstad – Minister di Tráfiko, Transporte i Planifikashon Urbano, Charles Cooper, huntu ku Servisio pa Planifikashon Urbano (ROP) a hasi entrega na ofisina di Seru Ararat, di pèrmit di konstrukshon na 2 diferente tipo desaroyo komersial di impakto pa nos pais Kòrsou.
E promé pèrmit ta entregá na Corendon Curaçao, pa konstrukshon di un brùg di metal. E brùg su funshon ta pa temporalmente fasilitá tráfiko di konstrukshon di fase 2 di Corendon pa despues fungi komo entrada i salida pa uso di entidatnan di emergensia na momento di kualke kalamidat na Corendon Hotèl .Tambe e brùg aki lo tin su uso pa e peaton na momento di krusa e parke Mangrove i/òf e áreanan riba Gouveneur van Slobbeweg. Esaki lo rekerí un invershon mínimo di 2.5 mion florin.
E di dos pèrmit ta na Sint Sebastiaan kavel B-15 ku lo risibí nan pèrmit di konstrukshon pa un kompleho di apartamento ku 14 bibienda i lo rekerí un invershon mínimo di 1.4 mion florin.
E konstrukshonnan aki ta kontribuí outomátikamente na un impulso ekonómiko i turístiko grandi pa Kòrsou. E ta duna un impulso na ekonomia dor di kupo di trabou na momento di e konstrukshon i durante di e fase di mantenshon. Minister Charles Cooper ta hopi kontentu ku e desaroyonan aki, ya ku e ta ofresé pais un “boost” ekonómiko.
Pa informashon general por tuma kontakto ku ROP via e number +5999433-3200. Tambe por manda Whats app na number di telefòn +5999511-3874 òf por manda e-mail na info.rop@gobiernu.cw.


text:
Awe 25 September durante e Sustainable Development Summit na New York, United Nations ta lansa e agenda nobo di pa un Desaroyo Sostenibel y Duradero. E agenda titula “Transforming Our World: the 2030 agenda for Sustainable Development” ta e programa cu lo defini e Sustainable Development Goals (SDG) pa e siguinte 15 añanan.
Actualmente tin reunionan tumando lugar durante e UN general Assembly na unda miembronan y sociedadnan ta duna aporte y sosten na e agenda nobo aki. E agenda aki ta uno na unda hende ta keda punto central, universal, den transformacion y uno integral. E ta un call-for-action pa tur pais y pa tur hende na mundo pa den transcurso di e siguiente 15 aña den 5 area di sumo importancia esta hende, planeta, prosperidad, paz y partnership.
Di e 17 goalnan proponi como SDG’s, ta importante pa menciona cu Directie Natuur en Milieu (DNM) como e directie cu ta atende cu maneho di Naturalesa y Medio Ambiente ta pone emphasis ariba e goalnan den e area menciona cual ta clasifica como e siguientenan:
#12 Consumo y production responsabel di recursonan
#13 Climate Action pa combati climate change y su impactonan
#14 Conservacion di e bida marino den forma sostenibel
#15 Proteha, restaura y promove uso sostenibel di e ecosystema terrestre
Como e parti di trabownan di DNM pa communica y concientisa pueblo ariba e temanan akiriba menciona. Ta importante pa menciona cu den e siguiente dianan lo trece dilanti splicacion mas amplio di e 4 goalnan como parti di e 17 goalnan proponi pa United Nations. Nos kier pone enfasis cu riba medionan social DNM su pagina di Facebook y Twitter lo trece den un forma uniforme cu UN e propagandanan perteneciente na e Sustainable Development goalsnan pa asina Aruba sera conoci cu esakinan y asina por implementa cambionan necesario pa hiba un bida mihor pa un y tur.


text:
Pri ni
Na aprel 2021 a funda Bonaire Brandstof Terminals B.V. (BBT) i e ta 100% propiedat di Estado hulandes. BBT tin komo enkargo pa sòru pa Boneiru ta disponé di sufisiente energia. Energia pa biba, traha i disfrutá.
BBT ta proveé energia, almasenando kombustibel hopi uzá na un manera seif riba e isla i aportando na transishon duradero di suministro di energia na Boneiru. BBT ta sòru pa tin sufisiente kombustibel pa generá elektrisidat, hasi mobilidat posibel na Boneiru i for di Boneiru pa restu di mundu, i pa produsí awa pa konsumo limpi. Un suministro di energia ku no ta solamente konfiabel, pagabel i seif, por ku aweró ta mas i mas duradero tambe.
Na e momentunan aki, suministro di energia na Boneiru no ta sufisientemente bon reglá. E fasilidatnan di almasenamentu eksistente no ta òf no ta disponibel mas (BOPEC) òf no ta kumpli mas ku lei i regulashon (HATO i Airport). BBT mester sòru pa un solushon struktural ku ta kontribuí ku habitante- i bishitantenan di Boneiru por hasi uzo semper di energia konfiabel, pagabel i sigur. Pa biba, traha i disfrutá.


text:
Rod Stewart i Cindy Lauper riba gira.
E legendario kantantenan Rod Stewart i Cyndi Lauper ta bai di gira huntu na Merka. Dia 6 di yüli próksimo nan ta kuminsá na e siudat Hollywood na Florida i lo kaba despues di masomenos un luna na Houston na Texas. Segun e revista Rolling Stone, e artistanan lo duna mas detaye di nan gira den e simannan ku ta bin. E leyenda di ròk, Stewart di 72 aña tabatin un presentashon aña pasa na Amsterdam. E ta konosí pa piesanan manera You Wear It Well, Maggie May, Da Ya Think I'm Sexy, Baby Jane, The First Cut is the Deepest, I Don't Want To Talk About It, Tonight's The Night i Sailing. Ku 200 mion álbum bendí rònt mundu, e britániko ta un di e artistanan ku a bende mas álbum den historia. Na 2015 el a lansa su álbum mas resien Another Country. Aña pasá Cindy Lauper di 63 aña a saka su álbum Detour. Lauper ta konosí pa piesanan manera Girls Just Want To Have Fun i Time after Time.


text:
Na 2018, mi a skibi ku e movementu #MeToo ta nesesario pasombra e ta krea mas konsientisashon tokante abuzu, violensia i hostigamente seksual, tantu físiko, verbal, i no-verbal1. Mayoria di e aktonan ta keda kometé pa hende hòmber kontra muhé i tambe kontra e komunidat LGBTQ+, ounke ku e último ta práktikamente silensio riba e tema .
Nos ta biba den un komunidat den kua abuzu mental i físiko kontra hende muhé ta un suseso diario. Resientemente un miembro di Staten pa PNP a yama un señora profeshonal un “mucha”. T’esaki ta keda prolongá falta di rèspèt kontra hende muhé i ta hasi #MeToo nesesario. Den Korte, un Parlamentario di MFK, un delikuente seksual sin remordimentu pa víktimanan di abuzu seksual, ta sapatiá pa bira minister. Kada dia ku e keda sinta i e dos partidonan ruman den koalishon lag’é, ta prueba di falta di eskrúpulo.
Nos tin un problema grandi. Ta opvio tambe ku esaki ta falta di nos tur: hende hòmber i muhé, pero tambe gobièrnu, organisashon i lidernan sosial i religioso ku muchu biaha ta bagatelisá violensia seksual komo algu’ kultural’. Pa un kambio, nos mester di otro tipo di retórika, ehèmpel i komportashon. Nos mester kambia. E promé pa kambia ta e persona den spil.
Ta bisa ku #MeToo a hasi bida imposibel pa hende hòmber. Esta, no por tira un piropo, duna un hende muhé un man mas òf pidi’é pa sali. Payasada. Hende hòmber mester sa òf buska pa sa e diferensia entre un piropo i un komentario seksual bulgar. Meskos ta konta pa e diferensia entre di duna un brasa di konsuelo i frega bo kurpa kontra di e hende. Kua chiste bo ta konta (òf manda) i kua no. E drama ku hopi hende hòmber ta hasi den e era di #MeToo ta simplemente un frustrashon ku no por sigi insultá i denigrá. Rabiá pasombra ta hala nos atenshon komo hende hòmber riba nos komportashon di porko tin biaha kontra di hende muhé. Laga nos realisá ku nos ta biba den un otro era.
Willemstad, Kòrsou


text:
Pa e reunionnan cu Stakeholders pa dialuna 16 di augustus, a reuni cu 8 instancia den cuadro cu formacion di GabineteWever-Croes II riba areanan di migracion, social y cultura.
Formador Evelyn Wever-Croes, Lider di Partido Raiz UrsellArends y ekiponan, a reuni dialuna mainta cu e organicacionnan cu ta representa ciudadanonan di Venezuela, Peru, China, Filipinas, India y Haiti cu ta bibando na Aruba. Cada organisacion a labora riba temanan di nan interes pa nan comunidadnan.
Prome minister, den nomber di Gobierno di Aruba y di tur esnan na mesa di formacion, a expresa palabranan di convivencia den nomber di Gobierno di Aruba pa cu e teremoto devastador na Haiti den fin di siman y su efectonanexpresando tambe na e comunidad Haitiano cu Aruba ta kedasemper habri pa yuda. Un luna pasa nan a experencia e asesinato di nan presidente y awor apenas un luna despues un teremoto devastador.
A tuma tambe e oportunidad pa felicita representantenan di e comunidad di India pa cu nan 75 aña di independenciadiadomingo.
Un punto cu a bin den casi tur e reunionnan aki ta e importancia pa alinea mas e trabou cu ta wordo haci na DPL y DIMAS pa loke ta trata permisonan. Esaki sigur lo ta un punto di atencion.
“Importante pa remarca ta cu Aruba ta un pais na unda cu mas di 100 diferente nacionalidad ta biba hunto den paz y armonia. Esaki ta danki na esfuerso di tur e comunidadnan aki cu nos a logra desaroya nos economia. Na e momento aki debi na e pandemia a haña un sla grandi pero tur ciudadano cu ta bibariba e pais aki cu un meta comun pa recuperacion economico, nos ta hiba nos pais dilanti un biaha mas”.
Despues di e reunionnan cu e organisacionnan aki, a reuni cu SABA, Stichting Bejaarden Zorg Aruba. E reunion aki tabatauno hopi interesante y impactante. SABA ta trece padilanti e retonan cu nan tin awor y esunnan cu nan ta mira cu nan ta bay tin. E bon ta cu nan ta trece tambe dilanti loke nan ta kere cu e solucionnan ta. Tin biaha bo ta pensa cu placa ta e solucionden tur cos ya cu si tabata tin mas placa pa inverti den cuido di nos grandinan y salud en general, lo e por a yuda hopi. Pero nan a trece diferente idea y alternativa cu no necesariamente ta placa pero si ta trece un alivio pa e situacion cu nos ta adenaworaki. Nan tin un lista di espera hopi largo y e tin preocupacion di Gobierno.
E ultimo reunion di dialuna tabata cu Cas di Cultura. Gobiernota reuniendo cu algun organisacion riba tereno cultural y den esaki nos unico teatro ta Cas di Cultura. Nan a trece nan visionnan pa hiba Cas di Cultura na e siguiente nivel.
“Mester bisa cu tur tabata reunionnan cu a bay basta extenso cu hopi informacion. Nos ta gradici cada un pa trece nan puntonan padilanti. Mi ta bisa nan si di comienso cu nos no ta invita nan aworaki pa tin solucion pa nan retonan sino pa nosscucha nan y despues ora tin un minister apunta riba diferentetereno e minister encarga cu cultura lo atende cu e temanan akiy purba yega na un solucion”, Prome Minister a duna di conoce.
Na final di e reunionnan, representantenan a duna un declaracion na prensa. Esnan cu a haci esaki ta: Luis Zaraga di Fundacion Venearuba Solidaria. Guillermo Salinas di Fundacion Fiestas Patrias Peruanos na Aruba. Amy Henriquez-Mendez di Asociacion Filipino. Jonel DuperrierEsperance di Asociacion di Haiti. Suzy Vrolijk di StichtingAlgemene Bejaardenzorg Aruba y Vicky Arends di Cas di Cultura.


text:
Parlamentario Endy Croes a splika cu ta prohibi pa lubida con e regimen Mike Eman y AVP a horta pais Aruba. Importante pa pueblo keda corda kiko a pasa. AVP kier hunga awe un politicade que yo no fui. AVP y Mike Eman ta masha keto. No ta touch e tema “atall” como cu nan kier pa pueblo lubida y asina no papia di corupcion mas. Straño ta cu e prensa comprometimanera Patrick Paskel y Speed Andrade di Tera Group net esnancu a goza di e bolo rancando na un manera criminal 8 miyon di pueblo pa propaganda Mike Eman y AVP durante 8 aña tambe a bira “mudo” pa e casonan aki.
/// Paul Croes x minister di AVP sera pa corupcion: Ora bo tende con Patrick y Speed ta defende Paul Croes, Benny Sevinger, Mike Eman tres x minister cu a horta y/of corumpi e pais aki na un forma cruel Bo ta compronde ta ki sorto di parasito e duo aki ta. Den requisitor di fiscal Bo ta lesa e disaster di fraude y corupcion cu Paul Croes di AVP a hasi. Recherche a tap sucellular y a pone aparato pa graba su combersacionnan den suauto. Por scucha con Paul y Aparicio su “driver” ta papia pa ta “ban dal e chinesnan abou”. Style di mafia organisa. Declaraciondi varios chines testigo a admiti di a duna Paul Croes y Aparicio masha hopi placa, caha di Amstel Bright, botternan di Oldparrtur weekend a cambio pa haña permiso. Te hasta 40 blikkie di tuna a ser confirma di a ser pidi y a ser duna. Pakiko prensacomprometi kier tene esakinan scondi? Berguensa kisas? Of Patrick cu Speed tambe tabata come tuna y bebe Amstel Bright? Adhunto un parti di e requisitor di fiscal. Pues no ple fini awe y desvia atencion di pueblo di e realidad. Den caso IBIS y kadaken carga nan responsabilidad.
/// Benny Sevinger otro x minister di AVP cu a masacra e pais aki:
Benny Sevinger desde a sali di KIA a huramenta y nunka mas a yega Parlamento pa ningun reunion. Mike Eman ta aplaudiesaki? Pues un sospechoso di AVP di un caso criminal miyonario ta cobra salario di Parlamentario sin yega trabou? Esaki pueblo a vota pe? Speed cu Patrick Paskel ta masha keto riba e casonan di AVP. Logico nan a cobra 8 miyon di pueblo via Mike Eman y a suta 600 mil na Utilities mas 500 mil na RDA. Asina tin hopi mas. Pues ban acusa henter mundo pero kedamuisstil riba casonan di ladronicia di AVP cu actualmente ta andando. Finalmente tin caso wasmachine cu ta Mike Emanhimself. Mike Eman a ricibi varios transferencia di 50 mil dollar di personanan condena na merca pa soborno. Pues por siguihunga wega pa desvia atencion pero tur esakinan ta puro realidad y pronto pueblo lo tende mas momento e casonan aki ta dilanti mesa berde.


text:
ULTIMO ORA: BONEIRU.
10 skuter i bròmer nobo tumá den beslag/ hañá.
Durante di e simannan tras di lomba Koninklijke Marechaussee (KMar) bou di guia di Ministerio Públiko na Boneiru a haña i konfiská dies skuter i bròmer nobo. E vehíkulonan aki a bini for di Hulanda i mayoria tabata prosedente di ladronisia. E balor total di e vehíkulonan aki ta vários míles di dòler. Esunnan ku a ser hañá ku e skuter i bròmernan aki òf di kua a ser establesé ku nan tabatin esakinan na nan disposishon, ta ser sospechá di entre otro inkubrimentu, labamentu di plaka i falsifikashon di dokumentu. Lo bai tin persiguishon penal tambe. Tabata usa e vehíkulonan aki pa entre otro karedanan riba kaya i ponementu di fever.
“Ta tristu mira kon e hóbennan ta kore pusta ku e skuter i bròmernan aki te ora nan kibra, miéntras e doñonan real pa añanan largu a traha duru pa yega na esaki, ‘ asina un miembro di e tim investigativo a trese dilanti.
Ministerio Públiko i e tim investigativo ta mustra riba e echo ku kada persona ku ta kumpra òf ta hasi uso di un skuter òf bròmer ta responsabel pa investigá ku esaki ta legal. Ta ampliamente konosí ku hopi skuter i bròmernan ta ser hòrtá i e investigashon di KMar atrobe ta prueba ku skuter i bròmernan hòrtá ta ser importá na Boneiru tambe. Pues sea kouteloso ku esaki. Esnan ku tòg ta skohe pa hasi esaki ta kore e riesgo ku nan por pèrdè su skuter òf bròmer i ser pèrsigui penalmente.
FUENTE: O.M./ LIVE FM.
NOTISIA KU BO POR KONFIA.


text:
Dia 29 juni 2021 Sr. DAYRON RUIZ, stagaire na DTI y studiante di Universidad di Aruba den e facultad di Accounting, Finance and Marketing (FEF) a defende su thesis. E titulo di thesis ta ” Can the implementation of a dynamic online presence improve DTI’s customers expierence of the vehicle inspection department?”
Dayron a haal su thesis cu un 8 y asina Dayron a bira un graduado di FEF. Dayron su bedrijfsmentor ta sra. Richella Dorothal y academic mentor ta sra. Marushka Andrews.DTI ta felicita Dayron y tambe ta gradicie pa su onderzoek cu e la a haci y cu DTI sigur lo haci bon uzo di tur e informacionnan compila.
Alavez DTI ta gradici tur nos empleadonan y publico cu a yena e encuesta y a facilita Dayron cu e informacionnan necesario.Masha danki y Hopi Exito Dayron Ruiz!


text: Diadomingo anochi un oficial di trafico bayendo direccion Playa banda di belasting kantoor a topa cu un accidente. Mesora e patruya di trafico a bay atende y a nota cu e chauffeur masculino di e auto cora ta bou influencia di alcohol. Polis a pone supla y el a surpasa e limite. Mesora a detene e homber aki. Polis a tuma datos di e accidente, y e otro partido ta conta polis cu e tabata bayendo direccion abou y na dado momento un auto color cora bayendo ariba a hala den su banda dal den e Tucson y kibra e wiel di e Tucson. A pidi presencia di dogcatcher p’asina transporta e detenido pa warda di Playa. Takelwagen a bay cu e auto cora pa warda di Balashi door cu e no tin seguro.


text:
Entrante aprel 2021 KPCN a lansa un tim sibernétiko spesial ku komo meta pa duna bon sosten e añanan benidero riba tereno di krímen sibernétiko. Banda di e ‘Team Digitale Opsporing’(TDO) (tim di rastreo digital), e unidat dikrímen sibernétiko (CCU) ta hasi un kontribushon enorme na desaroyo di spesialidatnan di reshèrshi den kuerpo.
E ‘casestudy’ ta splika e situashon pa TDO i CCU den 2021, e strategia na kua KPCN ke krese yega, e enfoke táktiko riba kon pa atendé ku víktima, malechor i e infrastruktura pa por kombatíkrímen sibernétiko di forma holístiko, e enfoke operashonal riba abilidatnan, e bista di inteligensia i ehekushon ku ta hasi TDO i CCU funshonal. Ta finalisá e ‘casestudy’ ku e meta i vishon pa futuro di e spesialismo di reshèrshi digital na Hulanda Karibense.
Digitalisashon porsierto a duna polis mihó instrumènt pa kombatí kriminalidat i pa ofresé sosten mas lihé i efisiente ku hendenan mester, pero el a duna kriminalnan tambe instrumentonan pa kometé aktonan kriminal di mesun manera efisiente aki. Sin e mantenshon adekuá, e públiko ta keda vulnerabel pa tur sorto di atake sibernétiko. E tim sibernétiko di Kuerpo Polisial Hulanda Karibense ta úniko den e parti Karibense di e Reino i ta buska kolaborashon (internashonal) aktivo ku otro kuerpo, organisashon i partner ku lo por sostené nan den esaki. Asina nan ta fortalesé KPCN i e pueblo di e islanan di Hulanda Karibense pa nan por keda seif, alerta, i bon informá tokante krímen sibernétiko.
E outornan di e ‘casestudy’ aki ta, respektivamente, ‘kwartiermaker’ Cyber, Erik van de Sandt, kordinadó di e ‘Team Digitale Opsporing’, Elston Martis, hefedi departamento di investigashon, , Steven Senior i hefedi departamento di informashon, Melvin Sint Jago, di e Kuerpo Polisial Hulanda Karibense.


text:
Djárason 11 di mart, Kámara di Komersio tabatin votashon anual pa elekshon di miembronan di direktiva. E votashon tabata pa skohe dos miembro pa un periodo di tres aña den representashon di empresa chikÃ.
Elekshonnan di Kámara di Komersio ta tuma lugá tur aña bou di ouspisio di un Komishon di Elekshon independiente. Manera ta regla, tur aña tres di e nuebe miembronan di Kámara di Komersio ta baha, segun skema.
Esei ta trese kuné ku e aña aki tambe, bou di ouspisio di un Komishon di Elekshon, bou di presidensia di sr. Ravi Daryanani, tabatin elekshon pa tres miembro di direktiva, den representashon di e sektornan ku a keda ku vakatura. Na turno pa baha tabata sra. Jeanette Hooi-Bonet i srs. Bryan Irausquin i Michael Marugg, kual ta resultá den un (1) vakatura den representashon di empresa grandi i dos (2) vakatura den representashon di empresa chikÃ. Sr. Bryan Irausquin a keda postulá komo e úniko kandidato pa yena e puesto vakante den representashon di empresa grandi, i pues a keda eligi den e puesto ei pa motibu ku no tabatin mas kandidato.
Komo kandidato pa e dos vakaturanan den representashon di empresa chikà a ser postulá sra.
Jeanette Hooi-Bonet i sra. Ednella Gosepa, i srs. Ralph Ottenheim, Michael Marugg i Stanley Gibbs.
Votashon di ayera pa e dos puestonan pa empresa chikà a duna komo resultado ku e kandidatonan sra. Jeanette Hooi-Bonet i sr. Ralph Ottenheim a keda elegà pa un periodo di tres aña. Den 2020 Kámara di Komersio i Industria di Kòrsou lo ta konsistà di sra. Jeanette Hooi-Bonet i srs. Marcos
Cova, Bryan Irausquin, Marco Cheis, Renato Ignacio, Willem (Billy) Jonckheer, Raoul Behr i Arthur
Rosaria.


text:
KRALENDIJK – Djaweps mainta durante entrevista na Radio Live 99.9 FM, Aimed Ayubi a papia ku Konsehal Daisy Coffie di Frakshon Coffie. El a papia riba algun tópiko, entre nan; plan pa futuro. “Mi ta sakrifiká hopi tempu pa presentá na reunion di konseho insular i ta lástima ku kosnan no ta funshoná manera mester ta. Esaki debí na deskonfiansa na miembronan. Falta di konosementu, no ta tuma desishon i mas. Koalishon ta manera BC, sinembargo e kos no ta funshoná asina. Nos Tarea ta pa kontrolá BC i no pa funshoná manera nan. Esaki ta un di e kosnan ku ta krea problema. Ta di lamentá sinembargo esei ta e kaso.
Reunion di djarason último
Reunion di Konseho Insular djarason último a kuminsá 2 minüt pasa di 6or di atardi i algu pasa di 1or di mardugá di djaweps, gezaghèber Edison Rijna a skòrs esaki i pone e fecha di djaluna binidero pa kontinuá. Nos tabata 8 miembro, i vota pa sea stòp òf sigui ku e reunion. El a salu 4pro i 4 kontra. Nos a purba pa yega pa terminá e kos, sinembargo korem no tabata presente i aki gezag a skòrs e reunion te djaluna. Ya ta algun reunion ku a keda di skòrs. No ta promé.
Danki Dios nos ta den e struktura aktual
Danki Dios nos ta den Struktura Estatal ku Hulanda. Nan a yuda pa nos pasa den e situashon aktual relashoná ku Coronavírùs, i a logra skapa. Bon ku nos tin e laso ku Hulanda. Coronavírùs tin un impakto fuerte riba mundu, pues nos tambe. Hopi kompania no por kontinuá. Kompará ku otronan, nos ta sobrebibí. Na Hulanda a pone ‘Lockdown’. Hulanda a yuda nos ku esaki, debí ku hopi hende no por bula di Hulanda pa Boneiru, loke tabata plania. Laga nos kuida nos kurpa. Nos ta bon pasobra no tin hopi kaso di hende infektá ku e vírùs menshoná. Solamente si nos kuida nos por mantené stabil. No forma aglomerashon di hende, pasobra esaki tin di aber ku kontribushon a plamamentu di e vírùs desastroso.
Mi a sinti dushi di polítika
Mi tin ku bisa for di tempu mi ta independiente den Konseho Insular, mi a sinti dushi den polítika. Awor mi ta mas habri pa papia i atendé, reakshoná riba kosnan ku no ta kana korekto. Mi ta pensa hopi riba kiko pa hasi òf kon ta bai sigui. Pa fin di 2021 mi ta kla pa menshoná kon mi ta sigui. Pues mi tin un aña pa tuma desishon. Tin hopi hende ta sostenémi loke mi ta apresiá. Mi ta deseá pa kontinuá sinembargo no ke sigui ku Partidonan ku ya ta aktivo. Kisas mi por sigui ku MPB si nan reorganisá. Porta un partido propio? Desèmber 2021 lo mi por bisa kiko mi ta bai hasi; regresá MPB mi no ta kere fásil. Riba mi mes mi por funshoná hopi mas mihó i esei ta hasi difísil pa mi bai ku un partido ku ya ta eksistí. MPB no ta parsemi algu, sinembargo kisas nan tampoko ta deseá pa mi kontinuá ku nan. Mi tin un aña pa pensa”, Daisy Coffie a bisa.


text:
Gobièrnu di Kòrsou awe a risibí e seleksho di Landamentu Artístiko (Waterballet)
Publiká riba 06 Òktober 2021
Willemstad – Gobièrnu di Kòrsou awe a risibí e seleksho di Landamentu Artístiko (Waterballet)
E motibu pa kual e grupo aki tabata di bishita serka Gobièrnu di Kòrsou ta pa nan por a haña e rekonosementu pa ku nan prestashon resien durante di e kompetensia di Union Americana de Natación (UANA) 2021 na Florida, Merka.
E resultadonan ku nan a logra ta lo siguiente:
Kategoria junior di mucha hòmber
Kategoria di mucha muhé 13-15 Duet
Kategoria junior mix Duet
Kategoria junior di mucha muhé solo
· E la duna un bon presentashon i logra di 8 lugá solo free.
Kada atleta i e Coach nan a risibí un pin di Bandera di Kòrsou serka nos mandatarionan.
Gobièrnu di Kòrsou a felisitá e mayornan, Coach nan i e hóbennan aki ku nan logronan.


text:
EE promé plato di Kòrsou tabata di Indjannan. Nan tabata kome piska òf karni i prinsipalmente maishi ku bonchi. Banda di esei tambe fruta, batata dushi, pinda, kakou i yuka. Nan tabata stom e kuminda, òf roster (barbacoa, barbeque) òf hasa seku riba un plachi di klei (comal). E karni ku nan tabata kome tabata prinsipalmente, kalakuna, patu i yuana.
E Spañónan a bini ku porko i algun fruta nobo manera mango, papaya, awakati, koko, guyaba, anasa, lamunchi ku oleifi. Nan a trese sason manera orégano, yerba di hole ku Indjan nan a bai usa pa sasoná kuminda. E Indjan a sera konosí ku kuminda di e Spañónan.
Ku yegada di Oropeonan, kustumbernan di salga karni a ser introdusí. E nabegantenan tabata salgá karni ku piska pa e keda largu tempu konservá. E Hulandesnan di West Indische Compagnie a bini ku keshi, spèki i otro tipo di bonchi manera kapuseiner.
Temporada di sklabitut. Afrikanonan sklabisá a bini ku e banana di Afrika. Nan a bini tambe ku lele pa kushiná e bonchi.
Afrikanonan sklabisá tabata haña kuminda 12or di merdia pa hinter dia, ku tabata funchi, piska òf karni salu. E plato prinsipal na Kòrsou ta funchi ku ta un kuminda ku ta originalmente di Afrika. Funchi komo plato a yega Kòrsou ku e promé afrikanonan di regionnan Afrika unda awe e paisnan Congo i Angola ta situá.
Na Kòrsou ta traha funchi di maishi chikitu i ta kome esaki ku karni òf piska. Mainta tambe sa kome funchi ku warapa (stropi) di tamarein òf papa di maishi chikitu. Tambe sa kombiná funchi ku kalmèki i suku òf lechi karné ku funchi i kané.
Komo ku e batata yuka no por krese riba nos islanan, a remplasá e base di e alimento aki den promé instante ku maishi rabu (maishi chikí) i despues ku maishi hel òf blanku. Platonan similar na funchi bo ta haña na praktikamente tur isla di Karibe. Na Jamaica i Islanan Virgen ta yama e alimentu aki “Fufú”, miéntras ku na Monserrat, Grenada i Trinidad i Tobago tin un plato similar ku e nòmber “Fungee”, ku ta konsistí di maishi hel bruá ku fruta di yambo. E plato aki ta konosí den e regionnan di Congo komo “Funge Bombo”.
Na Kòrsou ta kome funchi ku karni stoba òf piska. Tambe ta kome hopi karni ku piska salga. E Afrikanonan sklabisá a siña kome durante periodo di sklabitut loke tabata na nan alkanse i mas ekonómiko, makrel ku bakiou salga. Piska salga tabata un fuente di proteina pa nan.
Pa mas informashon check página di Facebook Kustumber, kuminda i kreensha di origen Afrikano na Kòrsou, Boneiru i Aruba
E poblashon pober di Kòrsou tabata kome mainta kòfi ku repa, mèrdia funchi ku karni i anochi tutu. E kuminda prinsipal di e poblashon pober i Afrikanonan sklabisá tabata funchi ku bonchi ku karni òf piska. Nan tabata husa karni sa di baka òf kabritu. Esun mas pober tabata kome piska komo ku esaki tabata mas fásil pa yega na dje. Yuana tabata un kos dushi. Bonchi, yambo ku kadushi tabata e berdura nan mas tantu kome.
Temporada ku hudiunan Sefardí a yega Kòrsou den siglo 17 nan a introdusí kombinashon nan diferente di plato, por ehèmpel kuminda zir ku dushi huntu ku otro,manera preimu, alkapara, rasenchi, oleifi. E katibunan di kas a siña trahando den kushina di shon e sistema diferente di kushina.
Despues di abolishon di sklabitut nan a manda buska Asiátikonan pa bini traha den Karibe. Nan a trese berduranan manera spinazi ku kròpsla. Prinsipalmente den siglo 20 tabata tin Chines ku Indones ku a bin establesé nan mes na Kòrsou. Chinesnan a kuminsá habri nan restorantnan.
Ku binida di Shell e ekonomia a kambia i tur e diferente gruponan étniko a a introdusí nan mes platonan. Hulandesnan a bini ku batata i komo ekonomia tabata drai bon, por a importá batata. Gruponan di Karibe Ingles tabata traha nan mes pan i yuka.
Durante di dos guera mundial un grupo supstansial di Indones a bini establesé nan mes na Kòrsou, prinsipalmente di Marine. Nan a introdusí platonan manera nasi goreng, bami goreng ku saté.
Platonan konosí na Kòrsou di kushina tradishonal ta:
Pia stinki
Un wesu di kabritu den shinishi di karbon, lor’e den un duki i der’é bou tera. E ta keda bou di tera te ora e kuminsá putri, e ora ei nan ta has’e
Sòpi di kadushi
Esaki ta un sòpi manera leim traha di e káktus kadushi huntu ku karni sa.
Yambo
Esaki ta un sòpi manera leim traha di e berdura yambo. Den un yambo riku bo ta topa kabaron, karkó, rabu, karnisa i piska. Ta kome yambo semper ku funchi.
Tutu
Bonchi huntu ku maishi, suku, lechi koko. Nan ta yama tutu e kuminda di hende pober. Den transkurso di tempu e a bira mas refiná ku entre otro lechi koko i keshi i manteka.
Stobá
Ta un manera di kushiná kaminda ta tuma tempu pa kushiná e karni (galiña, karni kabritu òf baka) òf berdura manera sneibonchi, kolo, kònkòmber chikí . Hopi biaha ta kome kuminda stoba ku funchi òf ku aros.
Ayaka
Un variashon di esun di Venezuela. Blachi banana ku hariña di funchi, suku, salu, keshi, manteka i lechi. Ku komo reyeno galiña, alkapara, rasenchi, preimu, oleifi, piccalilly, ham, sèlder, pitiseli ku ougùrk. Tur huntu lora den blachi banana.
Mondongo
Un sòpi prepará ku tripa di baka òf kabritu. Despues di limpia e mondongo bon ku lamunchi nan ta kushin’é. E sòpi ta wòrdu prepará fin di aña preferiblemente. Ku yuka, maishi, pampuna, batata, batata dushi.
Karni di kabritu
Ta konosí pa fiestanan di Santa komunion i otro fiesta di famia. Nan ta kushiná kabritu sistema di stoba òf komo sòpi.
Bolo pretu
Un di e spesialidatnan pa fiesta na Kòrsou ta bolo pretu. Ta trata un bolo di frutanan seku manera preimu, dadel, rasenchi, figo, almendra. Ta laga e frutanan keda para den un sous traha di stropi, suku brùin, bebida stèrki (sherry) ku speserei manera kané, netumuskat, klabu i peper. E dia di hink’e den fòrnu ta agregá manteka, suku, webu i hariña. E ta un bolo konosí den Karibe kaminda nan ta yam’e : black cake.
Kos dushi
Di fruta manera koko, preimu i nechinan manera pinda, kashupete i tambe lechi ta traha diferente diferente kos dushi. E kos dushinan aki ta parti na fiesta di batisamentu, kasamentu i risibimentu. Nan ta drecha e mesa di e okashon konserní ku bolo i skalchi ku diferente kos dushi riba dje.
Pa mas informashon lesa: Sambumbu


text:
KRALENDIJK – Kampionato di futbòl di nos isla djárason último ku e partido entre Vespo di Rincon i ATC di Tera Kòrá, a bai den historia momentu ku dos ruman direktor tékniko di e dos ekiponan a enfrentá otro.
Ta trata di e dos rumannan, Rudsel Sint Jago (ruman mas grandi) komo DT di ATC i Elvis Sint Jago komo DT di Vespo, di kual e ruman chikitu ku ta Elvis a gana.
Nan dos tabata den kompetensia kontra otro den kampionato di futbòl di nos isla komo DT.
Segun nos ta pa promé bia ku esaki ta sosodé riba nos isla.
Por sierto dos tremendo ruman futbolista ku sèmper a hunga ku otro den mesun tim aki na Boneiru, pero ku awó den e temporada aki, ta kontra otro komo Direktor Tékniko.
Nos ta deseá e rumannan DT aki tur klase di éksito.


text:
Diasabra awo, dia 20 di november, nos ta celebra “Dia di Mucha” na Aruba. Riba e dia aki tambe ta celebra “Dia Internacional Di Derecho Di Mucha”. P’e motibo aki directiva di Centro di Bario Playa Pabao ta duna reconocemento na nos muchanan den un solo actividad na Playa Pabao.
E actividad aki a tuma luga diabierna dia 19 di november y a cuminsa pa 3:00pm y termina pa 8:00pm.
Aki e muchanan a disfruta diferente actividad manera ‘waterslide’, bula den trampolin y Dino Jump, hunga den luchtkasteel, monster truck, pinta cara y participa na diferente wega. Tambe nan a haya oportunidad pa gana un celular.
Mas laat atardi, a sigui un ora di locura pa un show “Di Mucha Pa Mucha” cu presentacion di e gruponan di baile y e solistanan hubenil.
Tambe tabatin bishita special di parti di Zwarte Piet y brassband naturalmente a percura pa un dushi ambiente.
Sigur tabata un atardi sumamente dushi p’e muchanan, na antesala pa celebra nan dia diadomingo awo.
Un danki di curason ta bay na Vertegenwoordig van Nederland na Aruba (VNO), y Asociacion pa Trabou Hubenil Arubano (ATHA) pa nan contribucion na e actividad aki.


text:
Sta. Maria Pirates ta nòk out Wild Cats den séptimo inning di wega number 5 den e serie Play off final beisbòl AA, 12-1
E ofensiva di Sta. Maria a liga un tripel limpia base den bòm di kinto inning pa totalisa un rally di 4 kareda ku a hasi e wega 8-0 i span e wega entre e Piratanan i Wild Cats for di otro. Wild Cats no a realmente logra rekuperá mas. den sexto i séptimo inning Sta. Maria a añadí 4 mas pa totalisa 12 kareda. Wild Cats a logra na manda number di kas home pa nota 1 kareda. E tabata muchu lat i muchu tiki. den bòm di séptimo inning ku e wega ku e diferensia di mas ku 10 kareda e chif a konstatá e nòk out0 i game e wega. dunando Sta. Maria e wega number 5 den e seri play off final gana ku skore di 21-1.
Sta. Maria a habri skore bort for di promé inning ora ku nan a nota unu pa bai ariba 1-0. Den habrida di segundo inning e Piratanan a añadí unu mas pa hasi wega 2-0 i sumando 2 mas den habrida di 3 pa hasi e 4-0. Un skore 4-0 kontra di wild Cats no ta garantia di nada. Kosnan a bai for di man den habrida di kinto inning ora ku un tripel bari base a inisia un rally di 4 kareda pa hasi e wega 8-0. E piratanan a baha e picher habridó di Wild Cats na awa i e bin relevo ku den sexto inning a buta dos koredó den sirkulashon, tuma un tripel sigui pa un homerun pa kaba di duna Sta. Maria e bentaha di 12-0. Rifaela ku a habri pa Sta. Maria a drenta kabes di séptimo inning lansando un one hitter. e la tuma 2 hit i Wild Cats a fábrika su kareda di kas pa hasi wega 12-1. Wild Cats no a logra na lanta kabes mas.
Un palu di awa a menasa di para e wega den sexto inning. Den korto tempu hopi áwaseru mes a kai. Bon trabou di prinsipalmente e hungadónan di sta,. Maria i e personal di tio Dao, a buta ku por a tapa e fèlt rápidamente ku lona. Miéntras e pushinan brabu tabata opservá for di nan dugout, e ekipo di Sta. Maria i sobra di e crew di Tio Dao a buta man an obra pa drecha e tereno. Nan a logra den e orario ku chif umpire a duna pa hasi esaki i wega por a kontinuá ku e resultado di e nòk out an fabor di Sta. Maria Pirates.
E viktoria ta buta wild Cats lomba kantu muraya. E serie ta un mihó di 7. Sta. Maria ta pika dilanti den e serie ku 3 gana kontra di 2 gana di parti di wild Cats. Wild Cats tin obligashon di gana den e siguiente wega p’e keda bibu den e seri. E siguiente wega ta den wikènt benidero.
Relato: Anthony Guillermo
Potret: Jacinto de Jesus


text:
Re-kalkulashon di sifra índise di preis pa konsumidó
Re- kalkulashon di sifra indise di preis pa konsumido
Re-kalkulashon di sifra índise di preis pa konsumidó
Willemstad – Ofisina Sentral di Statistik (CBS) ta informá ku den kuadro di
aktualisashon di kambio básiko di e sifra di índise di preis pa konsumidó lo
start ku e proseso pa re-kalkulá e sifra di preis pa konsumidó for di 2019 te
ku yüni 2021.
Dor di e proseso aki por tin kambionan den e sifranan ku a ser publiká
durante di e periodo ariba menshoná.
Fin di yüni lo publiká tur e sifranan nobo pa medio di un komunikado pero
tambe lo adaptá tur tabèl, komunikado i publikashon ku e sifranan adaptá
riba nos website www.cbs.cw.


text:
NNos grandinan tabata konsiderá Pasku komo un di e fiestanan mas grandi di aña i nan tabata hasi hopi preparashon pa e dia aki. Hendenan ku tabata biba den kasnan bati ku lodo, tabata hunta mèst di baka paden i pafó na muraya di lodo, sera tur buraku ku durante di aña por a daña e kas, blanch’é nechi ku kalki. Tin hende tabata kumpra seis stul òf un stof di korozin. Rònt di kas i dilanti porta mester tabata limpi i henter famia tabata yuda limpia. Esnan ku tabata kasnan di palu òf piedra tambe tabata fèrf i kambia kortina pa kortina dèftu di Pasku.
Tambe tabata tin hopi preparashon di kuminda. Hende tabata mata kabritu. Tabata traha sòpi di kabritu ku su patanan, sòpi di baka, kabritu hasa, bestia chikí ku kònkòmber, mondongo di bestia chikí, stoba, galiña yená, sùlt, pambolo i pandushi. Tabata traha lèter ku chukulati ku pinda.
Nuebe dia promé ku Pasku tur mardugá tabata tin misa di Ourora anto Pasku tabata tin e delaster misa di Ourora.
Aña Nobo
Despues di dos dia di Pasku tabata prepará pa aña nobo. Tabata prepará pékele,salmou, makré, sùlt i ham. Un pober tabata prepará su bòkel. Nan tabata kumpra esensia di anis, anisèt i herebé ku suku blanku, pone ròm aden òf kumpra kolo bèrdè òf kora huntu ku esensia di menta pa traha bibida pa parti na kèlki.
Tin hende tabata bai baila tambú promé bin kas promé ku tiru tira, sensia i bai sigui balia i kanta tambú te mainta. Otro tabata bai anochi pa ora tiru tira nan bula na awa pa frega nan kurpa ku rabu di bakiou. Nan tabata baila tambú paso na kuminsamentu di aña nobo tur hende mester a purifiká i kibra ku aña bieu. Tambú den kombinashon ku kimamentu di sensia tabata e manera pa hasi esaki. E músika di tambú ta saka mal spiritu i influensia negativo (fuku) for di kas. Hende tabata pa rònt den nan bario òf asta den diferente otro bario ku kanto i balia di tambú pa bishita famia i konosínan. Esei nan ta yama paranda di tambú.
Bispu di aña nobo ta huma kas promé ku diesdos or di anochi.
Hende tabata gusta bisti paña nobo aña nobo. Tabata tin un kerensia ku si bo bisti paña nobo bo ta keda haña paña nobo henter aña. Tabata bistí karson djabou hel pero banda robes.


text:
Recent Posts
Minister Endy Croes ta felicita su ex-docente sra. Alida“Lily” Rasmijn – Marval cu su titulo di Doctor in Business Administration.
Oranjestad: Diahuebs mainta, Minister Endy Croes colegaMinister Rocco Tjon, Parlamentario Hendrick Tevreden, famia y invitadonan special tabata presente na Cas di Culturapa presencia defensa di…
MINISTER ENDY CROES A LANSA E PROME BALA DI TORNEO INTERNACIONAL DI SOFTBALL DI DAMAS 30 PLUS.
ORANJESTAD: Diabierna anochi na veld di Madushi Stars na San Nicolas a tuma luga e gran apertura di torneointernacional di softball di damas organisa pa…
Mas di binti participante: Hyro Oduber a gana competencia di “plane spotting” na Aeropuerto
Dia 15 di october Aruba Airport Authority N.V. (AAA) orguyosamente a organisa su di tres “Spotter’s Day”. Desde 2018, Aeropuerto di Aruba a reconoce cu…
MINISTER ENDY CROES CONTRIBUYENDO NA UN PROYECTO DI SALUD MENTAL PA NOS HOBENNAN.
ORANJESTAD: Recientemente, Minister Endy Croes a reunicu sr. Friso Veeman y sra. Derchlien Dijkhoff pa dialoga ribaun proyecto nobo tocante salud mental. Un proyectosumamente interesante,…
THE HEALTHY WAY, eat healthy and eat smart with “THE HEALTHY WAY” healthy menu! YAMA MESORA!
Make it a Combo: ?Lunch & Soup or Salad & Soup available Now 15,- awg ?
[VIDEO] Polis a para auto haciendo maneobra sospechoso den Weststraat y a hasi un controle.
Dialuna prome cu marsuga patruya atento riba caya a tuma nota di un auto hasiendo maneobra stranjo riba caminda den Weststraat, mesora a bay para…
Auto ta touch tras di otro auto riba caminda di Ponton.
Dialuna anochi a drenta informe di un accidente riba caminda di Ponton na altura di Subway, mesora a dirigi patruya na e sitio. Un di…
[VIDEO] Informe di ladron na supermarket na Sero Patrishi a resulta di ta grupo di hoben strobando entrada.
Dialuna anochi a drenta informe di cu un ladronicia lo ta tumando lugar na un supermercado na Sero Patrishi, mesora a dirigi varios unidad cu…
[VIDEO] Dama chauffeur a bay off tras di stuur y dal tras di e auto su dilanti bayendo pabao riba Caya G.F. Betico Croes.
Dialuna anochi a drenta informe di un accidente cu hende herida na Tarabana yegando Cayena Mall, mesora a dirigi tanto polia como ambulans na e…
[VIDEO] Trahadornan di El Gaucho Restaurant a Walk-Out pa haya atencion y respet di compania.
To the Management ofEl Gaucho RestaurantAttention: Mrs. Omira Botta, DirectorDecember 5, 20220433/12/05Collective Labor AgreementDear Mrs. Botta,By this means we hereby inform you that the FTA…


text:
Ora cu bisa cu gabinete Wever Croes tin mester di placa pa paga amigo y famianan cu a wordo tuma den servicio di gobierno, no ta nada mas cu e puro berdad, Parlamentario di fraccion di AVP, Benny Sevinger a declara.
“Cuanto mas Prome Minister Evelyn Wever Croes tin cu gaña pueblo cu e tin cu bin cu mas medida pa cera e buraco financiero, mientras cu realidad di e situacion ta sigui pa dos aña caba, cu tin aumento gasto di personal caminda varios Minister a rondona nan mes cu famia y amigonan cu contractnan lucrativo.
Si nos tuma Minister Glenbert Croes por ehempel, e tin tres ruman trahando pa gobierno, caminda aparentemente un ta haci su make up, otro ta saca potret y e otro ta scirbi carta di conseho pa e minister.
Sinembargo tur tin salarionan grandi, ganando miles y miles di florin y eey ta e abusonan cu pueblo a cuminsa mira caminda Evelyn ta bin dilanti y trata di convence pueblo pakico nan tin cu bolbe duna su gobierno mas placa.
Tin ora pueblo ta kere cu esaki ta politica barata cu ta wordo hunga y cu no a bin mas medida pero declaracionnan haci na e propio Prome Minister ta bisa con berdad esaki ta y pueblo tin cu tuma bon nota di esaki.
Entre otro Evelyn mes a declara cu su gobierno a bin cu e medida caminda companianan estatal di gobierno, pues ta companianan di pueblo, lo tin cu cumpra nan tereno erfpacht cu nan tin na e momentonan aki.
Ta bon pa mustra aki cu e terenonan aki ta di WEB Aruba MV caba, nan ta pagando grond belasting añanan largo caba, pagando 300 mil florin anualmente pero gobierno di Evelyn kier pa WEB cumpra e tereno aki for di gobierno pa asina e por haya 17 miyon florin.
Aki ta bon pa mustra cu mientras cu legalmente e tereno erfpacht aki ta di WEB Aruba NV, cu cumpra e tereno awo pa 17 miyon pa duna gobierno y riba dje e mester a duna practicamente henter su ganashi di ultimo tempo na dividendo cu ta miyones na gobierno caba.
Na luga di alga WEB keda cu e ganashi aki y pidi e compania di pueblo aki pa di e forma ey reduci prijs di awa y coriente, Evelyn Wever Croes ta exigi no solamente e placa di ganashi aki cu por a yuda pueblo pero ta bay pone WEB bay fia 17 miyon florin pa paga pa e tereno cu ya e tin den erfpacht caba.
Tur e cosnan aki pa motibo cu pa dos aña caba gobierno di Evelyn no ta buscando un forma pa reduci su gastonan, no ta buscando solucionnan diferente pa aumenta entrada di gobierno pero ta recuri na medida tras di medida contra pueblo.
Esakinan tur ta pa motibo cu ta sigui emplea famia y amigonan, sostenedo- y sponsornan mientras cu e unico cos cu Evelyn y su gobierno kier for di pueblo, ta pa pueblo tin su cartera prepara pa asina nan hinca man y saca miyones di florin atrobe.


text:
Haiti
Haiti (na franses:République d'Haïti; Kreyòl ayisyen: Repiblik d Ayiti) ta un pais na e parti oksidental di e isla Hispañola den e archipielago di laman Karibe. E kapital di Haiti ta Port au Prince. Haiti ta un republika.
Haiti tin un area di 27,750 km2, e di tres pais mas grandi den area den Karibe i ku un poblashon estimá di 11.4 mion hende e ta e pais mas poblá den region karibense. Un di e idiomanan ofisial i esun mas papia riba e isla ta Kreyòl ayisyen, ku ta un idioma krioyo ku base den entre otro Franses. Haiti a sufri un serie di teremoto basta grave resientemente ku a okashona ku 200.000 hende a muri.